ABŞ-dan göstəricilər və Dolların bahalaşması | Analiz\nABŞ-dan göstəricilər və Dolların bahalaşması\nAmerikanın əmək bazarında işsizlik 0.2% azalsa da, əmək haqlarında artım olmayıb və mənfi ticarət saldosu da artıb. Foreksdə dollar bahalaşdı.\nAmerikanın əmək bazarında işsizlik 0.2% azalsa da, əmək haqlarında artım olmayıb və mənfi ticarət saldosu da artıb.\nAmerikanın statistika idarəsinin cümə günü açıqladığı rəsmi məlumatlara əsasən, sentyabr ayında işsizlik səviyyəsi 3.5%-ə düşüb, kənd təsərrüfatından qrağda işləyənlərin (ing.: "NFP") sayı 136 min nəfər artıb. Əmək haqlarında aylıq artım olmamaqla illik göstərici də 3.2%-dən 2.9%-ə düşüb.\nMütəxəssislər işsizlik səviyyəsində dəyişikliyin olmayacağını, "NFP"-də 148 min nəfər artım, əmək haqlarında isə aylıq 0.3%, illik 3.2%-lik artım proqnozlaşdırırdılar. Beləliklə, işsizlik səviyyəsinin proqnozlardan yaxşı açıqlanması istisna olmaqla, gələcəkdə inflyasiyaya böyük təsir edən əmək haqları göstəriciləri məyus edib.\nBununla yanaşı, ixrac dövriyyəsində 0.5, idxal həcmində isə 1.4 milyard dollar artım olub. İxrac həcmi artıq 3-cü aydır artır və idxalın həcmində artım daha çox hökümətin proteksionist siyasətilə əlaqədar olaraq qiymətlərin bahalaşması ilə bağlıdır. Ticarət balansında mənfi saldonun da artması, bocrlanmanı sürətləndirə bilər.\nBeynəlxalq valyuta birjalarında dolların qiymətləri göstəricilərin açıqlanmasından sonra bahalaşdı. Bunun bir səbəbi, qısa müddətli perspektivdə işsizliyin yaxşı açıqlanmasına olan müsbət reaksiya ilə bağlı ola bilər. Digər tərəfdən həftə sonuna doğru bazarlarda dolların bahalaşması amili də səbəb kimi göstərilə bilər. Üçüncü səbəb isə gələcək aylarda inflyasiyaya mənfi təsir edə biləcək əmək haqlarında azalma göstəricisinin qlobal iqtisadiyyatlara da mənfi təsir etməsi fonunda Amerikanın və dolların daha yaxşı vəziyyətdə olması ilə əlaqədar ola bilər.\nLakin nəzərə almaq lazımdır ki, əmək haqlarında mənfi göstəricilərin dərc edilməsi, Amerika Mərkəzi Bankının (FED) növbəti faiz azaldılması üzrə ehtimalları da artıra bilər. Bu da öz növbəsində gələcək sessiyalarda dolların yenidən ucuzlaşmasına səbəb ola bilər.


Avropa Məhkəməsi Azərbaycan hökuməti üzərinə daha beş erməni əsir haqda məlumat təqdim etmək öhdəliyi qoyub\nErmənistan tərəfinə 29 həbçinin cəsədi və bir mülki şəxs qaytarılıb – Ermənistanın Müdafiə Nazirliyi\nQarabağın müdafiə ordusu Azərbaycan şəhərlərində yerləşən legitim hərbi hədəflərin siyahısını dərc edib\nDüşmən Bərdə və Goranboy rayonlarının ərazisini atəşə tutub – Azərbaycan Müdafiə Nazirliyi\nAzərbaycan və Ermənistan XİN rəhbərlərinin görüşü ertələnib\nCəbhədə gərginlik və DQ-nin yaşayış məntəqələrinin atəşə tutulması davam edir - Qarabağın Müdafiə Nazirliyi\nAzərbaycan Müdafiə Nazirliyi: “Goranboy və Tərtər rayonlarının ərazisi atəşə tutulub”\nDöyüş əməliyyatları davam edir – Azərbaycan Müdafiə Nazirliyi\nOktyabrın 29-u səhər hadisələrin qısa icmalı\n2020-ci il oktyabrın 28 Qarabağda baş verən hərbi əməliyyatlarla bağlı xəbərlər, reportajlar, foto/video\n1 ay əvvəl 29 Okt 2020\n1 ay əvvəl 28 Okt 2020\n29 Okt 18:54\nBu haqda ədliyyə naziri, erməni əsirlərin ailələrini Avropa İnsan Haqları Məhkəməsində təmsil edən Artak Zeynalyan bildirib. Məhkəmə Azərbaycan üzərinə əsirlərin səhhəti, yeri və saxlanma şəraiti haqda noyabrın 3-ə qədər məlumat təqdim etmək öhdəliyi qoyub. İş sentyabrın 27-də Avropa Məhkəməsinə təqdim olunub. Əsirlərin adları – Samvel Asatryan, Albert Mikaelyan, Edik Tonoyan, Valeri Hayrapetyan və Arsen Karapetyandır. Ailə üzvləri onları Azərbaycan media resurslarında yayılan videolarda tanıyıblar və onların yaşamaq hüquqlarının təmin edilməsi və onlara qarşı qeyri-insani davranışın qarşısının alınması üçün təcili tədbirlərin görülməsi xahişi ilə Avropa Məhkəməsinə müraciət ediblər. Son rəsmi məlumata əsasən, Ermənistanda Azərbaycanda əsir saxlanan 17 hərbçi haqda məlumat var.\nErmənistanın Müdafiə Nazirliyinin mətbuat katibi Facebook səhifəsində bildirib ki, təhvil prosesi Rusiyanın vasitəçilik səyləri nəticəsində və Beynəlxalq Qırmızı Xaç Komitəsinin, o cümlədən də ATƏT-in cari sədrinin şəxsi nümayəndəsinin iştirakı ilə baş tutub.\n“Ermənistan tərəfi humanitar atəşkəs haqda razılaşmaya sadiq qalaraq Qarabağ tərəfdə qalan Azərbaycan hərbçilərinin cəsədlərini Azərbaycan tərəfinə verməyə, bütün cəbhə boyu mövqelərarası ərazilərdən həlak olanların cəsədlərinin evakuasiyasına başlamağa, hərbi əsirlərlə bağlı məlumat mübadiləsi prosesinə və onların dəyişdirilməsinə hazır olduğunu bildirib”, – Şuşan Stepanyan yazıb.\n• Azərbaycan Müdafiə Nazirliyi HHQ-in aviabazası, vertolyot eskadrilyası\n• SQ Baş Qərargahının motoatıcı briqadasının daimi dislokasiyası\n• Daxili Qoşunların xüsusi təyinatlı briqadası\n• Müdafiə Nazirliyinin Komanda Mərkəzi\n• SQ Baş Qərargahının radiotexnika batalyonu\n• Müdafiə Nazirliyinin tabeliyində olan yanacaq və sürtkü materialları bazası\n• Müdafiə sənayesinin maşınqayırma zavodu, avia-təmir zavodu və artilleriya silahlarının təmiri zavodu.\n• 1-ci ordu korpusunun qərargahı\n• Təmir batalyonu\n• Ayrıca rabitə batalyonu\n• Zenit raket divizyonu\n• Tank briqadası\n• Tank əleyhinə diviziya.\n29 Okt 12:32\n“Bərdə və Goranboy rayonlarının ərazisi Ermənistan silahlı qüvvələri tərəfindən atəşə tutulub”, – Azərbaycan Müdafiə Nazirliyinin təcili məlumatında bildirilir.\n29 Okt 11:49\nAzərbaycan və Ermənistan XİN rəhbərlərinin bugünə planlaşdırılmış Cenevrə görüşü sabaha keçirilib – “RİA Novosti” şəxsi mənbələrinə istinadən xəbər verib.\n29 Okt 10:33\nQurumdan bildirilib ki, Stepanakert, Şuşa və ətraf yaşayış məntəqələri Azərbaycan SQ-in hədəfində qalır. Atəş zamanı “Smerç” reaktiv sistemlərindən istifadə olunur.\nQarabağ Fövqəladə Hallar üzrə Dövlət Xidmətindən bildirilib ki, Stepanakertdə yaşayış binası dağılıb, zərbənin təsirindən qonşu bina da tam çöküb. İki nəfər yaralanıb.\n29 Okt 10:14\n“Ermənistan silahlı qüvvələri oktyabrın 29-da saat 09.25 radələrində Goranboy və Tərtər rayonlarının ərazisini artilleriya atəşinə tutub”, – Azərbaycan Müdafiə Nazirliyinin mətbuat xidmətinin təcili məlumatında deyilir.\n29 Okt 10:03\n“Ermənistan silahlı qüvvələrinin bölmələri oktyabrın 28-i gün ərzində və 29-na keçən gecə cəbhənin müxtəlif istiqamətlərində Azərbaycan Ordusu bölmələrinin yerləşdiyi mövqeləri və yaşayış məntəqələrimizi müxtəlif silahlardan, o cümlədən artilleriya və raketlərdən atəşə tutub.\nDöyüş əməliyyatları əsasən cəbhənin Xocavənd, Füzuli və Qubadlı istiqamətlərində davam edib. Düşmənin hücum etmək cəhdlərinin qarşısı qətiyyətlə alınıb”, – Azərbaycan Müdafiə Nazirliyinin mətbuat xidməti xəbər verir.\nQarabağda döyüşlərin ikinci ayı.\n• Ermənistan hərbçilərinin Azərbaycanın Bərdə şəhərinə raket hücumu nəticəsində 21 dinc sakin həlak olub, 60 nəfərdən çox yaralanıb. Azərbaycanın Baş Prokurorluğunun bu haqda məlumatında deyilir ki, hücum zamanı beynəlxalq hüquqla qadağan olunmuş kasset sursatlarından istifadə olunub. Ermənistan Müdafiə Nazirliyi hücumla bağlı ittihamı rədd edib.\n• Ermənistan XİN Azərbaycanı Qarabağın Stepanakert və Şuşa şəhərlərinə yeni raket zərbələrinə görə hərbi cinayətdə günahlandırıb. Hücum zamanı doğum evinin binası da zərər görüb. Qurbanlar haqda məlumat verilmir. Azərbaycanın Müdafiə Nazirliyi hücumla bağlı ittihamı rədd edib.\n• Azərbaycanda dinc əhali arasında qurbanlara dair yeni məlumat: 69 nəfər həlak olub, 322 nəfər yaralanıb.\n• Daha 13 yaşayış məntəqəsi Azərbaycan ordusunun nəzarəti altına keçib – Azərbaycan prezidenti elan edib.\n• “Ermənistan siyasətinin mahiyyəti digər ölkələrin onların əvəzinə problemlərini həll etməsindən ibarətdir. Mən onlara deyirəm: “Tanıyın Qarabağı, başqa ölkələrdən bunu xahiş etməkdənsə”.” – Azərbaycan prezidenti Rusiyanın “İnterfaks” agentliyinə müsahibə verib.\n• 2020-ci il oktyabrın 28 Qarabağda baş verən hərbi əməliyyatlarla bağlı xəbərlər, reportajlar, foto/video


Qonşuluğa xəyanət və qanlı cinayətlər haqda bir neçə söz...\nTarixin bütün zamanlarında Azərbaycan tolerant bir məmləkət olması, burada yaşayan bütün insanlara etnik mənsubiyyətinə, irqi əlamətinə və dini inancına görə fərq qoyulmaması ilə seçilib. Multikultural dəyərlər həmişə ölkəmizi dünyaya, bəşəri mədəniyyətə açıq bir məkan kimi tanıdıb. Humanizm prinsipləri, insanpərvərlik duyğuları, sülhsevərlik amalı zaman-zaman xalqımızı yüksəldib.\nNiyətimiz qurub-yaratmaq olub, yaxın-uzaq xalqlara sevgi ilə yanaşmışıq, heç kimin torpagında gözümüz olmayıb. Amma təəssüf ki, bu sivil keyfiyyətlər, ali dəyərlər xalqımıza hədsiz faciələr yaşadıb. Düşmən dairələrin himayəsi ilə XX əsrdə tarixi ərazilərimizdə dövlət qurmuş erməni toplumu bununla kifayətlənməyərək xalqımıza qarşı soyqırımı və deportasiya siyasətini davam etdirmiş, çağdaş nəsllərimizi yer üzündən silmək, torpaqlarımıza sahiblənmək üçün zor və vəhşiliyin bütün üsullarından bacardığı qədər istifadə etmişdir.\nTerror, soyqırımı, vandallıq erməni faşist ideolgiyasını gerçəkləşdirmək üçün dövlət siyasəti səviyyəsinə qaldırılmışdır. Bir sözlə bu başabəla toplum adını tarixə qonşuluğa xəyanətlərlə və qanlı cinayətlərlə yazmışdır. Bu vəhşiliklər onların milli xislətini dönə-dönə dünyaya sərgiləmişdir.\nZaman-zaman erməni qəsbkarlarının vətənimizə qarşı təcavüzkar həmlələri qanlı aksiyalarla müşayiət olunmuşdur. Torpaqlarımızı ələ keçirməklə “Böyük Ermənistan” fantaziyasını gerçəkləşdirmək istəyən ermənilər XX əsr boyu soydaşlarımıza qarşı etnik təmizləmə, deportasiya və soyqırımları həyata keçimişlər. Azərbaycan xalqına qarşı törədilən ən dəhşətli faciələrdən biri olan 1918-ci ilin mart soyqırımı tarixdə qanlı izlər qoymuşdur. Bu qırğınlar Bakı Sovetinin mandatı altında fəaliyyət göstərən daşnak-bolşevik silahlı dəstələri tərəfindən xüsusi amnasızlıq və qəddarlıqla törədilmişdir.\nXalqımız üçün əziz olan, milli bayram sayılan Novruz günlərində başlayıb aprelin əvvəllərinədək davam etmiş bu mütəşəkkil soyqırımı zamanı Bakı şəhəri, quberniyanın digər şəhər və qəzalarında on minlərlə dinc sakin etnik, eləcə də dini mənsubiyyətinə görə qətlə yetirilmiş, işgəncələrə məruz qalmışdır. Bütün bunlar azmış kimi, yaşayış məntəqələrimiz yerlə-yeksan edilmiş, mədəniyyət abidələrimiz, məscidlərimiz, hətta qəbiristanlıqlarımız kütləvi surətdə dağıdılmışdır. Qeyri-insani əməllərinə davam etdirərək daha da azğınlaşan erməni silahlı quldur dəstələri qanlı əməllərini Azərbaycanın digər bölgələrində- Qarabağ, Zəngəzur, Naxçıvan, Şirvan, İrəvan və başqa yerlərdə kütləvi qətllər törətmiş, talanlar və etnik təmizləmələr aparmışlar. Həmin dövrdə on minlərlə insan amansızlıqla qətlə yetirilmişdir. 1918-ci il 30 mart-3 aprel günlərində Bakı Soveti qoşunları və daşnak silahlı dəstələri Bakı şəhəri də daxil olmaqla, Qarabağ, Naxçıvan, Şamaxı, Quba, Xaçmaz, Lənkəran, Salyan, Zəngəzur eləcə də digər ərazilərdə 30 mindən çox azərbaycanlınıın həyatına son qoymuş, yüz minlərlə soydaşlarımızı öz torpaqlarından didərgin salmışlar.\nİnsanlıqdan kənar əməlləri milli qəhrəmanlıq sayan erməni cəlladları qoca, qadın hətta, uşaq belə tanımadan dinc əhalini kütləvi olaraq qətlə yetirmiş, onları qılıncdan, süngüdən keçirmiş, hətta diri-diri yandırmaqdan çəkinməmişlər. Ölkəmizi bir neçə gün ərzində xarabazara çevirmiş daşnakxislət silahlı dəstələr təkcə Şamaxı hadisələri zamanı bu qəzanın 72 kəndində 7 min soydaşımızı, o cümlədən 1653 qadını, 965 uşağı qətlə yetirmişlər. Digər qəzalarda da ermənilər əliyalın insanlara aman verməmiş, onları ya öldürmüş, yada didərgin salmışlar.\n1918-ci il iyul ayının 15-də Azərbaycan Xalq Cümhuriyyətinin yaratdığı Fövqəladə İstintaq Komissiyası həmin dövrdə Şamaxı qəzasındakı 120 kəndin 86-nın erməni qəsbkarlığına məruz qaldığını müəyyən etmişdir. Amansız qətliamlar törədilmiş bölgələrdən biri də Quba qəzasının şəhər və kəndləri olmuşdur. Quba şəhərində törədilmiş soyqırımı zamanı burada öldürülənlərin sayının 2 min 900-a çatmış, qəza üzrə isə ümumilikdə 4 min nəfərdən çox olmuşdur. Soyqırım nəticəsində qəzanın 122 kəndi dağıdılmış, 2 min 750-dən çox ev yandırılaraq tamamilə məhv edilmişdir. Tədiqatlar nəticəsində məlum olmuşdur ki, ermənilər dinc əhaliyə təkcə odlu silahlarla deyil, küt alətlərlə də divan tutulmuşdur.\nAzərbaycan xalqına qarşı törədilmiş soyqırımlarını milli yaddaşda əbədiləşdirmək üçün ölkəmiz müstəqillik qazanandan sonra ümummilli lider Heydər Əliyev 26 mart 1998-ci ildə “Azərbaycanlıların soyqırımı haqqında” fərman imzalayıb. Həmin tarixi sənədlə 31 Mart Azərbaycanlıların Soyqırımı Günü elan edilib. Ermənilərin xalqımıza qarşı törətdiyi 31 Mart soyqırımı faciəsinin araşdırılması, eləcə də həqiqətlərin dünyaya çatdırılması işinə dövlət səviyyəsində start verilməsinin də təşəbbüskarı ulu öndər Heydər Əliyevin olmuşdur.\nFərmanın müddəalarının gerçəkləşdirilməsi xalqımıza qarşı törədilmiş davamlı soyqırımı aksiyalarının tədqiq edilib sistemləşdirilməsinə xidmət edir. Ötən illərdə soyqırımı aksiyalarının öyrənilməsi istiqamətində ciddi addımlar atılmış, bir çox əsərlər yazılaraq xarici dillərə tərcümə edilmişdir. Aparılan araşdırmalar nəticəsində yeni faktlar aşkar edilmiş, qiymətli sənədlər toplanılmışdır. Bundan əlavə, adıçəkilən işlərin tamamlanması istiqamətində Quba şəhərində kütləvi məzarlıq aşkarlanmışdır. Beləliklə, erməni faşizminin ifşası baxımından önəmli olan, qanlı həqiqətlərin ictimaiyyətin nəzərinə çatdırılmasına hesablanan zəruri addımlar atılmışdır.\nErməni-bolşevik siahlı dəstələrinin 100 il əvvəl azərbaycanlılara qarşı həyata keçirdikləri bəşəri cinayətlər haqda həqiqətlərin ölkəyə və dünyaya daha ətraflı, dolğun şəkildə ötürülməsi məqsədi ilə Prezident İlham Əliyev 2018-ci il yanvarın 18-də “1918-ci il azərbaycanlıların soyqırımının 100 illiyi haqqında” sərəncam imzalamışdır. Sərəncamla Azərbaycan Respublikası Prezidentinin Administrasiyasına 1918-ci il azərbaycanlıların soyqırımının yüzüncü ildönümünə həsr edilmiş tədbirlər planının hazırlanıb həyata keçirilməsinin təmin edilməsi tapşırılmışdır. Milli Məclisə isə mart soyqırımının 100 illiyi ilə əlaqəli xüsusi iclasın keçirilməsi tövsiyə edilmişdir. Erməni vəhşiliyinin, torpaqlarımızda törədilmiş qətllərin, soydaşlarımıza qarşı amansız aksiyaların beynəlxalq miqyasda tanıdılması və bu qanlı əməllərin ölkə hüdudlarından kənarda ifşa edilməsi davamlı səylər göstərilməsini tələb edir.\nTarix şahiddir ki, Qafqaza fitnəkar siyasət nəticəsində köçürülmüş, Azərbaycan torpaqlarında özlərinə isti yuva tapmış erməni davakar toplumu bu regiona zəhərli millətçilik, vəhşilik, insanlığa zidd əməllər gətirmişdir. Ermənilərin 30 ildən bəri Qafqazı qanlı faciələr meydanına çevirməsi, Azərbaycanın tarixi Qarabağ bölgəsini işğal edərək viran qoyması, minlərlə soydaşımızı qətlə yetirməsi, 1 milyon insana öz yurdunda qaçqın-köçkün taleyi yaşatması bu başabəla toplumun milli kimliyini, insanlığa qənim kəsilən faşist ideologiyasına qul olmasını bütün dünyaya sərgiləmişdir.\nLakin bütün bunlar nəhəng bir bumeranqa çevrilərək, nəhayət, ermənilərin özlərinə dəymişdir. Xalqımızın Prezident İlham Əliyevin Komandanlıgı ilə Qarabağ Zəfəri ermənilərin qanlı cinayətlərinin qarşılığı olaraq zehniyyəti zəhərlənmiş bu ölkəni rəzil bir məğlubiyyətə uğratmışdır. Çünki biz haqlı idik və haqlı oldugumuz üçün qalib gəldik. Haqqa qarşı vuruşan isə sonunda məglub olur, nankor qonşularımız kimi!\nTibb Elmlər Doktoru,


Admin Admin | BakuMedia.Az | Page 3\nHome›Author: Admin Admin (Page 3)\nTəhsil naziri Ceyhun Bayramov ali və orta ixtisas təhsili müəssisələrində 2017/2018-ci tədris ilinin yaz semestrinin imtahan sessiyasının təşkili üçün təhsil müəssisələrinin rəhbərlərinə tapşırıqlarını verib. Bakumedia.az-ın məlumatına görə, C.Bayramov bununla bağlı əmr imzalayıb. Əmrin imzalanmasında məqsəd ali və orta ixtisas təhsili müəssisələrində 2017/2018-ci tədris ilinin yaz semestrinin imtahan sessiyasını mövcud qaydalara ...\nSabah ölkə ərazisində gözlənilən hava şəraiti ilə bağlı məlumat açıqlanıb. Ekologiya və Təbii Sərvətlər Nazirliyinin Milli Hidrometeorologiya Departamentindən Bakumedia.az-a verilən məlumata görə, Bakıda və Abşeron yarımadasında hava şəraitinin az buludlu olacağı, yağmursuz keçəcəyi gözlənilir. Cənub küləyi əsəcək. Havanın temperaturunun Abşeron yarımadasında gecə 15-17, gündüz 25-30, Bakıda gecə 15-17, gündüz 27-29 ...\nAzərbaycanda Elnarə Rzayeva adlı kosmetoloq öz hərəkəti ilə özünü biabır edib. Bakumedia.az saytı xəbər verir ki, kosmetoloq fərqli adlarla istifadə etdiyi instaqram səhifəsində, başqa profili ilə özünə tərif yazmaq istəyərkən səhvliklə öz adından özünə tərif yazıb. İzləyiciləri tərəfindən anlaşılan hərəkət kosmetoloqun qınanmasına gətirib çıxarıb. Nihat Hüseynzadə Bakumedia.az\nDaşkəsən rayonunda arvadını xüsusi amansızlıqla öldürməkdə təqsirli bilinən 1984-cü il təvəllüdlü Ramil Həsənovun cinayət işi üzrə məhkəmə prosesi başlayıb. Bakumedia.az teleqraf.com-a istinadən xəbər verir ki, Gəncə Ağır Cinayətlər Məhkəməsində hakim Dadaş İmanovun sədrliyi ilə baş tutan prosesdə təqsirləndirilən şəxsin anket məlumatları dəqiqləşdirilib. İttihama görə, ötən il sentyabrın 14-də səhər saatlarında Daşkəsən ...\n“O inqilab yolu ilə hakimiyyətə gəldi. Bəzi siyasətçilərimiz düşünürdülər ki, o baş nazir olan kimi Dağlıq Qarabağı bizə qaytarmaq yönündə fəaliyyətə başlayacaq. Amma bu olmadı. Dünyada elə bilirlər ki, Paşinyan dinc yolla hakimiyyətə gəldi, “ilanın ağına da lənət, qarasına da””. Bakumedia.az xəbər\nEkologiya və Təbii Sərvətlər Nazirliyinin Ətraf Mühitin Mühafizəsi Departamentinin əməkdaşları tərəfindən ekoloji qanunvericiliyin tələblərinə riayət olunmasını yoxlamaq məqsədilə növbəti reyd keçirilib. Bakumedia.az-ın məlumatına görə, reyd zamanı Oğuz rayonu Sincan bələdiyyəsi ərazisində məişət tullantılarının qalaqlandığı və qanunvericiliyə uyğun idarə edilmədiyi məlum olub. Faktla bağlı Sincan bələdiyyəsinin sədri Sərxan Zahidov barəsində protokol tərtib ...\nSon zamanlar ölkəmizə turist axınının artımı, ölkədə keçirilən “Formula 1” yarışlarının ölkəmizin daha çox göz önündə olmasına səbəb olur. Turistlərin sayının artması bir yandan da ölkəmizin daha da abadlaşdırılmasına səbəb olur. Turistlərdə paytaxtımızın gecə işıqlandırılması xüsusilə maraq oyadır. Bu baxımdan gecələr paytaxtımızın rəmzlərinə çevrilmiş binaların keyfiyyətli işıqlandırılması məsələsi daha aktual ...\nAzərbaycan prezidenti İlham Əliyev incəsənət xadimlərinə Azərbaycan Respublikası Prezidentinin mükafatlarının verilməsi haqqında sərəncam imzalayıb. Bakumedia.az xəbər verir ki, səhnə fəaliyyəti ilə bağlı aşağıdakı aparıcı incəsənət xadimlərinə Azərbaycan Respublikası Prezidentinin mükafatları verilib: Abbasova-Budaqova Afaq Nurəhməd qızı Abdullayev Kazım Ənvər oğlu Abdullayeva Xurşid Lütfəli qızı Abdurahmanov Yusif Fikrət oğlu Adıgözəlov Yalçın Vasif oğlu Ağasoy ...\nDmitri Medvedev yenidən Rusiyanın baş naziri vəzifəsinə təsdiqlənib. Bakumedia.az APA-ya istinadən xəbər verir ki, bu gün Dövlət Dumasının plenar iclasında hökumət başçısı vəzifəsinə Dmitri Medvedevin təyin olunması məsələsinə baxılıb, onun namizədliyi səsə qoyulub. Medvedevin lehinə 374 nəfər deputat səs verib, 56 nəfər isə əleyhinə olub. Beləliklə, baş nazir vəzifəsinə D. ...\nƏrdoğan "erməni soyqırımı” tərəfdarlarına səsləndi? ”"Biz arxivləri açdıq, çürətiniz varsa, siz də açın” "Uydurma "erməni soyqırımı”nı tanıtmağa cəhd edənlərə dəfələrlə çağırış etdim: biz arxivləri açdıq, cürətiniz varsa, siz də açın. Ancaq açmadılar”. Bunu Türkiyənin 7 bölgəsində vəqflərə bağlı olan və bərpa edilmiş 250 tarixi abidənin toplu açılışında Türkyə Prezidenti Rəcəb ...


IADC-ın Avropada Əməliyyatlar üzrə Regional Vitse-prezidenti SOCAR-AQŞ-də olub\nQazma Podratçılarının Beynəlxalq Assosiasiyasının (IADC) Avropada Əməliyyatlar üzrə Regional Vitse-prezidenti cənab Jens Hoffmark SOCAR-AQŞ-nin dəvəti ilə aprel ayının 24-dən 28-nə kimi Bakıda rəsmi səfərdə olub.\nSOCAR-AQŞ-də keçirilən görüşlərdə cənab Hoffmark Baş direktor Ramin İsayevlə müəssisənin həyata keçirdiyi qazma layihələri, əldə olunmuş nailiyyətlər və işçi personalının təkmilləşdirilməsi istiqamətində aparılan işlərlə bağlı ətraflı fikir mübadiləsi aparıb və müxtəlif təqdimatlarla tanış olub.\nSOCAR-AQŞ-nin təşəbbüsü ilə aprel ayının 25-də Four Seasons Otel-də keçirilən IADC-nin Xəzər hövzəsi üzrə Komitəsinin fəaliyyətinin yenidən bərpa olunmasına həsr edilmiş konfransda iştirak edən cənab Jens Hoffmark IADC-nin missiyası, fəaliyyəti və regionlar üzrə Komitələrinin iş prinsipi haqqında ərtaflı məruzə ilə çıxış edib. O, bildirib ki, IADC neft və qaz kəşfiyyatı, quyu tikintisi, istismar, neft-mədən avadanlığının istehsalı və bu kimi müvafiq xidmətlərlə məşğul olan 1600 üzvü ətrafında birləşdirməklə sənayedə təhlükəsiz və səmərəli qazmanı təmin edən standartların tətbiqində tərəfdaşlara mütəmadi olaraq öz dəstəyini göstərməkdədir. Xəzər hövzəsi üzrə Komitənin fəaliyyətinin bərpa olunması istiqamətində qazma sənayesində tanınmış milli və regional şirkətləri, təhsil müəssisələrini və beyin mərkəzlərinin bir araya gətirilməsinin əhəmiyyətini qeyd edən cənab Hoffmark bu təşəbbüsün irəli sürülməsində və tədbirin yüksək səviyyədə təşkil olunmasında göstərdiyi dəstəyə görə SOCAR-AQŞ rəhbərliyinə dərin təşəkkürünü bildirib.\nCənab Hoffmark Azərbaycana səfər proqramı çərçivəsində aprel ayının 26-da Azərbaycan Dövlət Neft və Sənaye Universitetində olub və universitetin rektoru, professor Mustafa Babanlı ilə universitetin tarixi, təhsil siyasəti və gənc kadrların yetişdirilməsi məsələlərinə dair maraqlı fikir mübadiləsi aparıb. Cənab Hoffmark həmçinin universitetin Qaz-neft mədən fakültəsinin tələbələri ilə görüşərək onların suallarını cavablandırıb.\nCənab Hoffmark Azərbaycanda səfərdə olduğu müddətdə sənaye müəssisələrinin inkişafı, ali məktəblərin kadr hazırlığı siyasəti və ümumilikdə respublikada aparılan islahatlardan məmnunluğunu ifadə edərək ilk səfər təəssüratının zəngin və xoş olduğunu vurğulayıb.\nXəzər hövzəsində ilk dəfə olaraq SOCAR-AQŞ ilə başlanan əməkdaşlığın əhəmiyyətini vurğulayan cənab Hoffmark yaxın gələcəkdə İADC-nin beynəlxalq statuslu tədbir və konfranslarının Bakıda SOCAR-AQŞ ilə birgə koordinasiya olunaraq təşkil edilməsi niyyətini açıqlayıb və Azərbaycanı beynəlxalq ictimaiyyətin təcrübə mübadiləsi üçün füsunkar, tolerant, dinamik inkişaf edən və təhlükəsiz məkan olduğunu xüsusilə qeyd edib.


Pensiya məbləğlərinin hesablanmasında niyə problem yaranır...\n6 may, 2021 [11:52]\nDünən verdiyimiz məlumata görə, ölkədə 12 min nəfərin pensiyasının yanlış hesablandığı aşkarlanıb.\nBu necə baş verib? Suallarımızı Dövlət Sosial Müdafiə Fondunun sədr müavini Zəka Mirzəyev cavablandırır.\n- Zəka bəy, sosial şəbəkələrdə hətta 50 min nəfərin pensiyasının yanlış hesablanması ilə əlaqədar fonda müraciətlər daxil olduğu deyilir. Rəsmi məlumat isə 12 mindir.\n- Bu kimi halların üzə çıxmasına təəsüflənmək lazım deyil.Bu ƏƏSM və Dövlət Sosial Müdafiə Fondunda aparılan şəffaf araşdırmaların nəticəsində üzə çıxıb. Söhbət həm artıq ödəmələrdən, həm də əskik ödəmələrdən gedir. Son 3 ildəki fəaliyyətimizin nəticəsində bu faktlar aşkarlanır və problemlər aradan qaldırılır. 12809 nəfərin əmək pensiyası əskik ödənilib. Həmin şəxslərə vaxtilə pensiyalar hesablanarkən səriştəsizlik nəticəsində belə alınıb. Bu məqamlar həm araşdırmalar həm də vətəndaşların şikayəti nəticəsində aşkarlanıb. Lakin şikayətlərin sayı dediyiniz kimi 50 min yox 6 minə yaxındır.\n- Bir çox hallarda müraciətlər olmadan qüsurlar aşkarlanıb.Vətəndaşın xəbəri olmadan qanunla müəyyən edilmiş hallara uyğun olaraq əskik hesablanmış pensiyaları yüksəldirik. Bir çox hallarda bu nədən nə baş verib?\n- Pensiya qanunnvericiliyi həddən artıq mürəkkəbdir və pensiya nın hesablanması mürəkkəb mexanizmdr xüsusi şərtlərlə pensiya təyinatı isə böyük diqqət tələb edir. Hesablayan mütəxəssis peşəkar deyilsə bu kimi problemlərə yol açıla bilirVətəndaş üçün hesablanmış social sığorta haqqı onun pensiya kartlarında nəzərə alınmayıb.Bu ona görə olub ki, vətəndaşın işlədiyi müəsssə sosial sığorta haqqında məlumatları fonda düzgün təqdim etməyib. Həmin məsələlər araşdırılır, hesabatlar alınır, sosial sığorta kapitallarının yenidən bölüşdürülməsi aparılır və pensiyanın həddi yenidən müəyyən olunur.12 min nəfərə yaxın münasibətdə bu ilin illik pensiya məbləğində 8,9 milyondan çox illik pensiya məbləğinin artırılması nəzərdə tutlur. Əvvəlki dövlərlə birlikdə 14 milyon manat vətəndaşlara ödəniləcək.\n- Hansı şəkildə ödəniləcək?\n-Hissə hissə ödəniləcək, aylıq pensiya məbləğinə əlavə ediləcək. Əmək pensiyaları haqqında qanuna əsasən, keçmiş dövrə görə fərq məbləği keçmiş dövrdəki ayların sayına bölünür və bu qaydada ödənilir. Eyni qaydada lazım olduğundan əlavə alınan pensiyalar da hissə- hissə kəsiləcək.\n- Bir insanın pensiyası uzun müddət əskik verilibsə və o bu günlərdə vəfat edibsə necə olacaq?\n- Pensioner rəhmətə gedibsə, bu məbləğ hissə- hissə onun varislərinə ödənilir.


hacklink Adalet.az | MÜSƏLMANIN SONRAKI AĞLI... Adalet.az | MÜSƏLMANIN SONRAKI AĞLI... Adalet.az | Ədalət -\nMÜSƏLMANIN SONRAKI AĞLI...\n15381 | 2008-01-12 14:24\nBayrama iki gün qalmışdı. Səhər işə gedərkən, köhnə qonşuyla həyətdə rastlaşdıq. Əlində bazar çantası vardı. Deməzdim ki, yükü ağır idi. Hal-əhval tutub, bayramlaşdıq. Dedi:\n-Tezdən getmişdim bazara. Fikirləşirdim ki, sonra qiymətlər bir az da artacaq. Sən demə, bazara bayram neçə gün əvvəl gəlibmış. Görünür, bizdə 31-ndə iki bayram olacağından hər şeyin qiyməti iki dəfə bahalaşıb. Alan, ağına-bozuna baxmadan pul sayırdı, imkanı çatmayan da deyinə-deyinə bazarın içində girinc vəziyyətdə qalmışdı.\n- Canın sağ olsun qonşu, hamı necə, biz də elə. Çox dərinə getmə,-deyə ona toxtaxlıq vermək istədim.\nBizi görüb ayaq saxlayan ikinci qonşunun elə bil dərdi təzələndi. O da söhbətə qoşuldu:\n- Dünən evimizin altındakı dükandan tort almaq istədim. Satıcı dedi ki, biz sifarişlə işləyirik. 31-nə kimi doluyuq. Sonra neçə yerə getdim, eyni cavabı aldım. Yaxşı ki, bazar sifarişlə işləmir, nəsə almaq mümkündür.\nİstədim söhbəti giley-güzar müstəvisindən çıxarıb qonşularla sağollaşam və yoluma davam edəm:\n- Səhər-səhər belə şeylərlə qanımızı qaraltmasaq yaxşıdı. İl təzələnir. Təki can sağlığı olsun. Qalan şeylər düzələcək.\nQonşu mənə tərs-tərs baxıb dedi:\n- Canım necə sağ olsun? Altmış manat pensiya ilə? İnişil bağı satıb bir təhər dolanırdıq. İndi növbədə yeddi ilin "Jiquli"sidi. Bəs, sonra nəyə ümid bağlayaq?\n-Sonra, Allah kərimdi. Ümidi üzmək olmaz.\n- Mən ümidi yeməyib qonaq-qara üçün saxlamışam. Evə gələn olanda ortaya qoyuram. Ayıbdı axı, camaat yanında gileylənə bilmərəm. Necə olsa, bir vaxtlar adım-sanım vardı, sən ki, bilirsən.\n- Elə indi də həyətdə hamı hörmətini gözləyir. Sənə nə olub, maşallah.\n- Olan olub qardaş. İndiki ağlım əvvəllər olsaydı, vaxtında mən də başqa cur işləyərdim. Bu yaşımda gor qonşularımı görəndə dərdimdən zarımazdım, adam kimi yaşıyardım. Nahaq yerə demirlər ki, müsəlmanın sonrakı ağlı məndə olsaydı...\nSağollaşa-sağollaşa yenə cəhd elədim havanı yumşaltmağa:\n-Yeni il gəlir, həmrəylik bayramımızdır. Bədbinləşməyək, qardaş.\nSözüm ağzımda yarımçıq qaldı. Hər iki qonşu bir az da qızışıb ürəklərindəki narazılıq qazanının qapağını genış açdı.\n- Mən o həmrəyliyi bugün bazarda gördüm. Hamı həmrəylik göstərib vəzərini, kəvəri barmaq yoğunluğunda dəstələyib, od qiymətinə satırdı. Qonşu düz deyir, müsəlmanın sonrakı ağlı. Amma, onda da iş-işdən keçır... Sonrakı peçımançılığın faydası olmayan kimi, sonradan ağıllanmağın da mənası yoxdur. O da əlavə yük olur. Başlayırsan içini yeməyə kli, vaxtında niyə filan şeyi eləmədim.\n- Sən yolundan qalma, işə gecikərsən. Biz bekar adamıq. Bir az həyətdə dərdləşək ki, dilimizin acısını evə aparmayaq. Arvad-uşaq bu cür pay-puşdan lap bezib.\nTəzəcə onlardan aralanmışdım ki, arxamca tanış səs eşidib geriyə döndüm:\n- "Aləmi zövqü-səfadan bana bəhs etmə, saqın,\nBildik artıq bu cahan mülki nə viranə imiş". Sən bilərsən, bunu kim deyib?\n- Bilmirəm, hər kimdisə, Allah onun atasına rəhmət eləsin,- deyib getdim.\nBinamızın qarşısında kiçik meydançada təzəlikcə bağ-bağat salıblar. Vaxtilə şəhərin ən böyük kitab mağazası burda yerləşərdı. Onu bir neçə hissəyə bölüb, özəlləşdirib, gözəlləşdirib, dükan-baca elədilər. Kitabdan başqa nə desən orda taparsan. Əslində kitab alan olsaydı, kitab evləri dağılmazdı. "Dünyada satandan əvvəlcə alan var". Neçə vaxtdır kitabsevərlər üçün bağ-bağat dediyim yerdə daşların üzərində səyyar bazar açıblar. Yanından ötən baxandan cox, baxan maraqlanandan cox, maraqlanan da alandan coxdu. Neçə dəfə fikir vermişəm: kitabları səhər gətirib səliqəylə düzürlər daşın üstünə, axsam yenə karton qutulara yığıb harasa aparırlar. Yağış onları islatmasın deyə, üzərinə salafan ötrük salırlar. Vaxtım olanda yolumu ordan salıb köhnə nəşrlərə baxmaqdan ləzzət alıram. Xoşuma gələn kitab gözümə dəyəndə heç tərəddüd etmədən alıram.\n- Sizi nə maraqlandırır, yardımçı ola biələrəm,- deyə biri mənə müraciət etdi. Kitab aləmində könüllü olaraq bələdcilik etməyi təklif edən bu kişini üzdən tanıyırdım. Ona memuarlarla maraqlandığımı söylədim.\n-Sizə nadir nüsxələr təklif edə bilərəm,- dedi. Buyurun baxın. Özü də bu kitablar cox yaxşı vəziyyətdə qalıb. Elə bil indicə çapdan çıxıb.\nKitablara diqqətlə baxdım. Qırx ilin nəşri olsa da, bəlkə bir-iki dəfə səhifələnmişdi. Satıcı dedi:\n-Bu kitabların sahibini tanıyırdım. Sakit adam idi. Gördüyünüz hündür binada yaşayırdı. Vaxtilə vəzifə adamı olmuşdu. Səhərlər dalınca qara "Volqa" gələrdi. Keçən il rəhmətə getdi. İli hələ çıxmayıb. Oğlu atasının kitablarını yavaş-yavaş bizə satdırır. Deyir, vaxtında atamın ağlı olsaydı, bu kitabların yerinə daş-qaş alardı. İndi biz də adam kimi yaşayardıq. Yoxsa, bir vaqon kitab qoyub getdi. Heç xeyri də yoxdu. Tozunu silmək bizə qalır. Yaxşı deyiblər ki, müsəlmanın sonrakı ağlı...\nBu sözləri eşidəndə fikrim yaman qarışdı. Rəhmətlik kitab sahibinin aqibətinə acıdım. Mən yaxşı bilirəm ki, bir vaxtlar bu kitabları pulla da almaq olmurdu. Xahiş-minnətlə tapanda hər kəs sevinərdi. Kişı evində zəngin kitabxana yarada bilib, amma övladına kitabı sevdirməyi bacarmayıb. Doğma oğlu da onu bəyənmir, gedənin dalınca danışır ki, vaxtında ağlı olsaydı, pulu kitaba xərcləməzdi... Qiymətini soruşdum.\n- Biri üç manat,- dedi,- ikisi oğlanın, bir manat də mənim, halal edin.\nMən "ağılsızlıq" edib iki kitab aldım. Pulun qalığını qaytarmaq üçün ciblərində eşələnən satıcı öz-özünə danışırmış kimi, "vaxtında mənim də ağlım olsaydı," deyəndə, özümü saxlaya bilmədim. Vay-vay, bu adam da şıkatyətlənməyə başladı:\n- Vaxtında ağlın olsaydı, sən nə edərdin?- deyə soruşdum.\n- Malakan bağının yanında birinci mərtəbədə iki otaqlı mənzilim vardı. Yalan deyə bilmərəm, yaxşı şəraiti yox idi. Yerdən nəm çəkərdi. Su başına həyətə çıxardıq. Növbəm çatdı iş yerimdən havayı üç otaqlı mənzil verdilər Əhmədlidə. Sevincək köçdük təzə evə. 7-ci mərtəbədən dəniz də görünürdü. Bundan sonra adam kimi yaşayarıq, dedik. Amma, az keçmədi, zavod bağlandı. Qaldım işsiz. Arvad da evdə, xəstəliyinə görə pensiya alır. Bizim köhnə daxmanı JEK müdiri saxlamışdı süpürgəçılərinə. �zəlləşmə başlayanda oranı mənimsədi. Sonra küçəyə qapı açıb elədi mağaza. İnd iki minə kirayə verir, akademikdən yaxşı dolanır. Mənsə, Əhmədlidən bura gəlib kitab satıram ki, axşam evə beş-on manat apara bilim. Bütün günü ayaq üstəyik. Soyuq adamı kəsir. Dənizin nəmişliyindən hər yanım revmatizmadır. Qazandığım dərmana gedir. Küçədə dayanmağımıza baxma, buranın da xırda-mırda xərcləri var. Yerpulu almasalar bir gün də qoymazlar alış-veriş edək. Amma neyləyim, əlimdən başqa iş gəlmir. Ona görə deyirəm ki, vaxtında ağlım olsaydı, köhnə evimi əldən verməzdim. İndi mən də şəhərin mərkəzində mağaza sahibi idim.\nPiyada yoluma davam edərkən, özlüyümdə düşündüm ki,qəribə adamlarıq. Böyüklü-kiçikli hər məqamda keçmışı baltalamaqdan həzz alırıq. Elədiyimizə, dediyimizə, kiməsə nəsə verdiyimizə sonradan peşıman oluruq. Bir-birimizə "yüz ölçüb, bir biçməyi" məsləhət görürük. Amma, demirik ki, yüz ölçməyin vaxtı coxdan keçıb. Gərək indiyədək düz biçməyi öyrənəydik. Əyri biçilən parçadan düzəməlli libas cıxmadığını kim bilmir ki? Bunu dərk etmək üçün üləmamı olmaq lazım? Yeri gəldi-gəlmədi, tez-tez dilimizdə bu ifadə səslənir: "müsəlmanın sonrakı ağlı məndə olsaydı"... Bəlkə, bizi bilərəkdən elə proqramlaşdırırlar ki, guya nə etsək yanlışdır. Guya, bizlərə ağıl sonradan gəlir. Bizi özümüzdən, sözümüzdən, əməllərimizdən bədguman olmağa alışdırırlar. Sonrakı ağlımızı dildə öyməklə hazırda gerizəkalı olduğumuza gizli işarə vurulduğundan niyə duyuq düşmürük? Müsəlmanın sonrakı ağlına həsəd aparmağın özü, bəlkə məkrli düşmən hiyləsidir, bizim üçün düşüncə tələsidir. Şüuraltı işləyən mesajın gerçək mahiyyətini niyə anlamırıq? Mühüm bir qərar verərkən, yaxud önəmli addım atarkən müsəlmanın ağlı niyə öz yerində olmasın, niyə sonradan onun ağlı başına gəlsin? Başda ağıl varsa, onu dincə qoymazlar. Ağıl varsa, hər yerdə, hər zaman özünü büruzə verəcək. Vaxtsız-vədəsiz olan hər şey pisdir. Vaxtsız banlayan xoruzun da başı tez kəsilir. Əgər məqamında dadımıza yetən ağlımız yoxsa, müsəlmanın sonrakı ağlına ümid bəsləməyə dəyməz. Müsəlmanın sonrakı ağlı sonrakı peşimançılıq kimi bir şeydir. Sonrakı peşımançılıq da kimsəyə fayda verməz. Nicat elə öz ağlımızdadır!


İqtisadi siyasət, sənaye və sahibkarlıq komitəsi -\nBu gün Milli Məclisin İqtisadi siyasət, sənaye və sahibkarlıq komitəsinin 2022-ci ilin yaz sessiyasında ilk iclası keçirilib.\nTeleqraf.com xəbər verir ki, komitənin sədri Tahir Mirkişili iclası açaraq gündəliyə daxil edilən məsələlər barədə məlumat verib.\nİclasda, əvvəlcə komitənin 2021-ci ilin payız sessiyası dövründə gördüyü işlər barədə hesabatı təqdim edilib. Komitə sədriçıxışında, ümumiyyətlə, 2021-ci ildə ölkədə iqtisadi sahədə uğurların kifayət qədər əhatəli olduğunu deyib. Bildirib ki, ötən il iqtisadiyyatda 5,6 faiz, o cümlədən qeyri-neft sənayesinin 20 faizdən çox artması, qeyri-neft ixracının ilk dəfə olaraq 2,7 milyard dollara yaxın olması, büdcə gəlirlərinin proqnozdan əlavə 1,5 milyard manata yaxın icra olunması müşahidə edilib. Eyni zamanda,2021-ci ildə ilk dəfə olaraq Azərbaycan qazı Avropa bazarına ixrac olunub, işğaldan azad olunmuş ərazilərin iqtisadi reinteqrasiyasına başlanılıb və digər mühüm iqtisadi hadisələr baş verib.\nTahir Mirkişili diqqətə çatdırıb ki, hesabat dövründə komitənin 16 iclası keçirilib, 133 məsələyə baxılıb. Qeyd edilib ki, ötən sessiyada “Gömrük tarifi haqqında”, “Dövlət rüsumu haqqında”, “Nağdsız hesablaşmalar haqqında” qanunlarda, Vergi Məcəlləsində, Gömrük Məcəlləsində dəyişikliklərin edilməsi ilə bağlı layihələr, “Turizm haqqında” qanun və bir sıra digər sənədlər müzakirə olunub. Bununla yanaşı, 2022-ci ilin büdcəsi haqqında və büdcə zərfinə daxil olan digər qanunların geniş müzakirəsi keçirilib və plenar iclasda qəbul edilib. Qeyd olunub ki, komitə iclaslarında hökumət nümayəndələri, Qeyri-hökumət Təşkilatlarının təmsilçiləri iştirak ediblər,rəy və təkliflərinisəsləndiriblər. Bildirilib ki, komitə üzvləri payız sessiyası ərzində mətbuatda çıxış edərək müxtəlif məsələlərə dair şərhlər veriblər, həmçinin bir sıra beynəlxalq təşkilatların işində də fəal iştirak ediblər.\nDiqqətə çatdırılıb ki, ötən dövrdə komitəyə vətəndaşlardan 59 ərizə və şikayət daxil olub. Müraciətlər müvafiq tədbirlərin görülməsi üçün aidiyyəti qurumlara göndərilib. Sonra komitənin 2022-ci il yaz sessiyası üçün iş planı barədə məlumat verilib. Bildirilib ki, sessiyada “Lombardlar haqqında”, “Qiymətləndirmə fəaliyyəti haqqında” və bir sıra digər yeni qanun layihələrinin hazırlanması nəzərdə tutulub. Bununla yanaşı, qanunvericilik təşəbbüsü qaydasında təqdim edilən qanun layihələri, mövcud qanunlarda dəyişikliklərin edilməsi barədə sənədlərin müzakirəsi iş planına daxil edilib. Sessiya ərzində sahibkarlarla, qeyri-hökumət təşkilatlarının nümayəndələrilə bir sıra görüşlərin, ictimai dinləmələrin keçirilməsi də planlaşdırılıb.\nİclasda “Sahibkarlıq sahəsində aparılan yoxlamaların dayandırılması haqqında” Qanunda dəyişiklik edilməsi barədə qanun layihəsinə baxılıb. Bildirilib ki,sahibkarlıq sahəsində aparılan yoxlamalar 2022-ci il yanvarın 1-dək dayandırılmışdır. Dəyişikliyə əsasən, həmin müddətin daha bir il – 2023-cü il yanvarın 1-dək uzadılması təklif olunur.\nMüzakirələr zamanı komitə sədrinin müavini Əli Məsimli, deputatlardan Vahid Əhmədov, Vüqar Bayramov, Məzahir Əfəndiyev, Aydın Hüseynov çıxış edərək, gündəlikdəki məsələlər barədə, habelə iqtisadi sahəyə aid bir sıra aktual məsələlərə dair fikirlərini, rəy və təkliflərini söyləyiblər. İclasda komitənin 2021-ci il payız sessiyası ərzində gördüyü işlər barədəhesabatı məqbul hesab olunub, 2022-ci ilin yaz sessiyası üçün iş planı təsdiq edilib. Deputatlar “Sahibkarlıq sahəsində aparılan yoxlamaların dayandırılması haqqında” qanunda dəyişiklik edilməsi barədə qanun layihəsini Milli Məclisin plenar iclasına tövsiyə ediblər.


3 gün axtarışda olan gənc asılmış vəziyyətdə tapıldı (VİDEO)\n00:36 24 Aprel 2015\nAbşeron Rayon Polis İdarəsindən ANS TV-yə verilən məlumata görə, Bakı-Sumqayıt yolunun 9-cu km-də, Baş Dövlət Yol Polisi İdarəsinin Ekoloji Nəzarət Postunun yaxınlığındakı yarımtikilidə meyit aşkar olnub. Meyitin 19 yaşlı Piriyev Kamran Süleyman oğluna aid olduğu üzə çıxıb.\n“Qonşuluqda yeni ev inşa olunurdu. Uşaqlar içəri baxamaq üçün qonşuya müraciət ediblər. Qonşu da etiraz etməyib. Uşaqlar içəri baxanda Kamran Piriyev asılmış vəziyyətdə tapıblar. Bu günə kimi bütün ərazidə axtarış işləri aparılmışdı, bircə qonşuluqdakı bu yarımtikilidən başqa”, – deyə mərhumun qohumu Bəhruz Güləliyev bildirib.\nXəbərin orijinal ünvanı: http://anspress.com/index.php?a=2&lng=az&cid=9&nid=340034\ngün axtarışda olan gənc asılmış vəziyyətdə tapıldı VİDEO\nCeyhun Bayramov: “Azərbaycan Qarabağdakı azərbaycanlı və erməni icmalarının birgə yaşayışını təmin etməyə hazırdır” - Müsahibə\n"Şuşaya kanatla qalxdıq,14 saat kəşfiyyatdan sonra 400 nəfər..." - Kəşfiyyatçı danışır\n25 Noyabr 2020 11:36\nXəstə mal-qaranı cins adı ilə vətəndaşa verdilər -\nParlament sədrindən Kəlbəcər açıqlaması -\n25 Noyabr 2020 11:13\nKəlbəcərin peykdən görüntüləri yayıldı -\n25 Noyabr 2020 11:06\nBakıya təlimə gedirəm deyib Qarabağa döyüşə gedən Abdulla -\n25 Noyabr 2020 10:30


Bakıda yenidən güclü külək gözlənilir - ETSN\n16:57 09 Avqust 2019 Oxunub : 7464\nAzvision.az -ın xəbərinə görə, bunu Ekologiya və Təbii Sərvətlər Nazirliyinin (ETSN) Milli Hidrometeorologiya Departamentinin direktoru Umayra Tağıyeva deyib.\nO, qeyd edib ki, Lerikdə 4 mm, İmişli, Mərəzədə 3 mm, Qazıməmməddə, Xaltanda 2 mm, Sabirabad, Cəfərxan, Yardımlı, Kişçay (Şəki), Sarıbaş, Şahdağ, Şabran, Oğuz, Zaqatala, Şəki, Altıağac, Xaçmaz, Qubada 1 mm olub.\nU. Tağıyevanın sözlərinə görə, havanın temperaturu iqlim normasından 2-4 dərəcə aşağıdır: “Sabah, avqust ayının 10-da hava mülayim isti keçəcək, yağmursuz hava şəraiti gözlənilir, zəif cənub-şərq küləyi əsəcək. Bakıda temperatur 35 dərəcəyədək yüksələcək. Avqustun 11-də isə yenidən güclü şimal-qərb küləyi gözlənilir. Küləyin sürətinin 15-20 m/s, arabir 23-28 m/s, yarımadanın bəzi yerlərində arabir 30-35 m/s-dək çatacağı proqnozlaşdırılır. Gözlənilən güclü küləklə əlaqədar əhaliyə diqqətli olmağı tövsiyə edirik. Avqustun 11-də hava sərin keçəcək, temperatur 27 dərəcəyə yaxın olacaq”.


5510T: ən yaxşı qəbul edilmiş mobil telefon, enerji bankı ilə ən yaxşı telefon alışı\n● Bel kolu ● Qutu dinamiki ● Güc bankası ●\nSmartfonlarda yaxşı siqnal gücünü təyin etmək üçün istifadə edilən testə tez-tez anten testi kimi istinad edilir. Araşdırmada smartfonların yaxşı siqnal gücünə gəldikdə əsas fərqi smartfonun istifadəçi tərəfindən necə tutulduğu ilə birlikdə antenaların dizaynıdır.\nMaraqlıdır ki, tədqiqat yaxşı siqnal gücünün smartfondakı antenə və istifadəçi smartfonu səsli çağırışlar zamanı və ya əllərində gözləmə zamanı onun baş üzünə tutma yolundan çox asılıdır. Bundan əlavə, siqnal gücünün yaxşı əlamətsiz rejimlər vasitəsilə daha yaxşı əldə edildiyi aşkarlanmışdı, çünki smartfonlar daha sonra yaxşı sinyal gücünə mane olan obyektlər (üzünüz kimi) tərəfindən hər hansı bir məsafədən sərbəstdir.\nK-BOX (25/35 Dinamik)\nPortal Power Bank Funksiyası\n5510T, portal enerji bankı funksiyası və ən yaxşı antenə malik mobil telefon


Prezidentdən Azərbaycan dili ilə bağlı mühüm - Fərman » TEHSIL-PRESS Agentliyi\nMüasir Azərbaycan dili mükəmməl qrammatik quruluşa, zəngin lüğət tərkibinə və ifadə vasitələrinə malikdir. Bununla yanaşı, dilimizin hüdudsuz imkanlarından yetərincə və düzgün istifadə edilməməsi halları hələ də kifayət qədər geniş yayılıb. Televiziya və radio kanallarında, internet resurslarında, mətbu nəşrlərdə və reklam daşıyıcılarında ədəbi dilin normalarının kobud şəkildə pozulması, leksik və qrammatik qaydalara əməl edilməməsi, məişət danışığından istifadə olunması, əcnəbi söz və ifadələrin yersiz işlədilməsi az qala adi hala çevrilmişdir. Bu sahədə hüquqi tənzimləmənin və daimi nəzarətin olmaması dil pozuntularının azaldılması və aradan qaldırılması istiqamətində təsirli tədbirlər görməyə imkan vermir.\n- Azərbaycan dövlət dilinin tətbiqinə nəzarət edən, kütləvi informasiya vasitələrində, internet resurslarında və reklam daşıyıcılarında ədəbi dil normalarının qorunmasını təmin edən, dövlət büdcəsindən maliyyələşən “Azərbaycan Respublikasının Dövlət Dil Komissiyası yanında Monitorinq Mərkəzi” publik hüquqi şəxs yaratsın;\n- “Azərbaycan Respublikasının Dövlət Dil Komissiyası yanında Monitorinq Mərkəzi” publik hüquqi şəxsin təsisçisinin “Publik hüquqi şəxslər haqqında” Azərbaycan qanununun 8.2-ci maddəsində qeyd edilən səlahiyyətlərini həyata keçirsin;\n- Monitorinq Mərkəzinin nizamnaməsini Azərbaycan prezidenti ilə razılaşdırmaqla, iki ay müddətində təsdiq etsin;\n- Monitorinq Mərkəzinin strukturunu, işçilərinin say həddini və əməkhaqqı fondunu Azərbaycan prezidenti ilə razılaşdırmaqla, iki ay müddətində təsdiq etsin;\nXəbərin tarixi: 02.11.2018 / 12:55


Həqiqətən, Biz Nuhu: “Qövmünə şiddətli bir əzab gəlməmişdən əvvəl onları (Allahın əzabı ilə) qorxut!” – deyə öz tayfasına peyğəmbər göndərdik.\nO dedi: “Ey qövmüm! Həqiqətən, mən sizi (Allahın əzabı ilə) açıq-aşkar qorxudan bir peyğəmbərəm!\nAllaha ibadət edin, Ondan qorxun və mənə də itaət edin!\n(Əgər belə etsəniz) O sizin günahlarınızdan keçər, sizə müəyyən vaxtadək (əcəliniz çatana qədər) möhlət verər (cəzanızı dünyada verməyib axirətə saxlayar). Allahın (əzəldən lövhi-məhfuzda) müəyyən etdiyi əcəl (ölüm) gəlib çatdıqda isə, o əsla təxirə salınmaz. Kaş biləydiniz!”\nO dedi: “Ey Rəbbim! Mən qövmümü gecə-gündüz (imana, haqq yola) dəvət etdim!\nLakin dəvətim onların (imandan) qaçmalarını daha da artırmaqdan başqa bir şeyə yaramadı.\nSənin onları bağışlamağın üçün mən nə zaman onları (imana) dəvət etdimsə, onlar (dəvətimi eşitməsinlər deyə) barmaqlarını qulaqlarına tıxadılar, (məni görməsinlər deyə) libaslarına büründülər, (küfrlərində) israr edib durdular və təkəbbür göstərdilər.\nSonra mən onları uca səslə (açıq-açığına haqqa) dəvət etdim.\nDaha sonra onlara (iman gətirmək lazım olduğunu) aşkar söylədim və gizli bildirdim”.\nVə dedim: “(Tövbə edib) Rəbbinizdən bağışlanmağınızı diləyin. Çünki O, (tövbə edən bəndəsinin günahlarını) çox bağışlayandır!\nO sizə göydən bol yağış göndərər;\nO sizə mal-dövlət, oğul-uşaq əta edər. O sizin üçün bağlar-bağçalar yaradır və çaylar axıdar!\nSizə nə olub ki, Allahın əzəmətindən çəkinmirsiniz? (Sizə nə olub ki, Allahın əzəmət və qüdrətindən qorxmur, Onu layiqincə uca tutmursunuz? Yaxud iman gətirəcəyiniz təqdirdə Allahın axirətdə sizə mərhəmət əta edəcəyinə ümid bəsləmirsiniz?)\nHalbuki O sizi cürbəcür (və ya müxtəlif mərhələlərlə - əvvəl nütfə, sonra laxtalanmış qan, sonra bir parça ət və, nəhayət, insan şəklində) xəlq etdi.\nMəgər görmürsünüz ki, Allah yeddi göyü (bir-birinin üstündə) qat-qat necə yaratdı?!\nOrada ayı bir nur, günəşi də bir çıraq etdi.\nVə Allah sizi (atanız Adəmi) yerdən (torpaqdan) bir bitki kimi göyərtdi.\nSonra sizi yenə ora qaytaracaq və (qiyamət günü dirildib oradan da) çıxardacaqdır.\nAllah yeri sizin üçün xalı etdi (fərş kimi ayaqlarınızın altına döşədi) ki,\nOnun geniş yollarında gəzəsiniz!”\nNuh dedi: “Ey Rəbbim! Onlar mənə qarşı çıxdılar və mal-dövləti, oğul-uşağı özlərinə ziyandan başqa bir şey artırmayan kimsələrə (öz kafir başçılarına) tabe oldular.\n(Onların kafir başçıları mənim əleyhimə) çox böyük bir hiylə qurdular.\nVə (tabeçiliyində olanlara) dedilər: “Öz tanrılarınızı tərk etməyin, (xüsusilə) Bəddi, Suvaı, Yəğusu, Yəuqu və Nəsri atmayın!”\nOnlar çoxlarını yoldan çıxartdılar. Sən də (ey Rəbbim!) ancaq onların zəlalətini artır!”\nOnlar öz günahlarından dolayı suda boğdurulub Cəhənnəmə daxil edildilər və özlərinə onları Allahdan (Allahın əzabından) qurtaracaq köməkçilər də tapa bilmədilər!\nNuh dedi: “Ey Rəbbim! Yer üzündə bir nəfər belə kafir qoyma!\nÇünki sən onları (sağ) buraxsan, onlar Sənin bəndələrini yoldan çıxardacaq, ancaq pozğun və kafir (oğul-uşaq) doğub-törədəcəklər.\nEy Rəbbim! Məni, ata-anamı, mənim evimə (yaxud məscidimə) mömin kimi daxil olan kimsəni və (qiyamət gününə qədər olacaq) bütün mömin kişiləri və qadınları bağışla. Zalımların isə ancaq və ancaq həlakını (ölümünü) artır!”


“DİQQƏTLİ OLUN”: “Mazda” dəli olub? - Sport24.Az\n“DİQQƏTLİ OLUN”: “Mazda” dəli olub?\nTarix: 2019-06-06 13:08\nSirr deyil ki, ölkə idmanına bağlı insanlar yetərincə komfortluq həyat tərzi sürürlər. Daşınan və daşınmaz əmlak əldə etmək üçün də məhz bu təbəqə potensial müstəri hesab edilir. Sport24.az bu sahəyə də baş vurmağı qərara aldı. Təqdim edəcəyimiz rubrika “DİQQƏTLİ OLUN” adlanır.\n"Mazda Azerbaijan"ın mayın 1-dən başlanan CX-9 avtomobili barədə kampaniyası narazılıqla qarşılanıb. Sport24.az xəbər verir ki, bu, xüsusən, şirkətin avtomobilin qiyməti və haqqında daha ətraflı bilgini şəxsi ismarıcda göndərməyə üstünlük verməsi ilə əlaqədardır. Üstəlik, qiymət nə az, nə çox - 84900 manat müəyyənləşdirilib.\nSosial şəbəkə istifadəçiləri şirkətin potensial alıcılara ətraflı məlumat verməməsini və ağlasığmaz qiyməti kəskin tənqid ediblər. Onların fikrincə, bu məbləğ hətta deputat maaşı alan vətəndaşların büdcəsinə də uyğun deyil və ona görə də avtomobillərin konkret qiyməti reklam paylaşımında bilərəkdən göstərilməyib. Hətta "Su qiymətinə" deyərək, satış məbləğini məsxərəyə qoyanlar da tapılıb.\nDigər narazılıq təmir xərclərinin həddən artıq olması ilə bağlıdır. Maşının sürət qutusundakı problemlərdən şikayətlənən alıcılar servis və detallarının xeyli baha olduğunu bildiriblər.


Azərbaycan hökuməti prezident seçkiləri ilə bağlı hazırlıq işlərinə başlayıb\nSiyasət 23 May 2007 13:39 (UTC+04:00)\nAzərbaycan, Bakı / Trend müxbir E.Hüseynli/ Azərbaycan Prezidenti İcra Aparatının rəhbəri Ramiz Mehdiyev çərşənbə günü bəyan edib ki, hökumət gələn il oktyabrın 15-ə planlaşdırılan prezident seçkiləri ilə bağlı hazırlıq işlərinə başlayıb.\nMehdiyev deyib ki, hazırda prezident İlham Əliyevin əhali arasında nüfuzu çox böyükdür. "İnsanlar arasında sorğu aparılsa, seçkilərdə əhalinin 98 faizi Azərbaycanın indiki prezidentinə səs verər", - deyə Mehdiyev bildirib.\nAzərbaycanda qarışıq seçki sisteminin indiki vəziyyətdə tətbiqinin mümkün olmadığını deyən Mehdiyev hesab edir ki, ölkədə normal, demokratik, mədəni müxalifət formalaşanda qarışıq seçki sistemi tətbiq olunacaq. Onun sözlərinə görə, gələn beşillikdə bu məsələyə baxıla bilər.


“Gecə saatlarında zəng edirdilər ki, neçəyə çıxırsan?” - Editor.az\n02:05 | 12 Avqust, 2019\n“2000-ci ildə gecə saatlarında evə qayıdanda məni küçə uşaqları arxadan vurdular, çantamı almaq istədilər, polis onları saxladı. Həmin uşaqların tarixçələrini biləndə şikayətimi geri götürdüm, o vaxtdan küçə uşaqları ilə işləməyə başladım və qərar verdim ki, baxımsız uşaqlara qayğı göstərəcəyəm. “Günərzi Qayğı Mərkəzi”ni yaratdıq və uşaqlarla işlədikcə dedim ki, İlahi, nə qədər problemlər var”.\n“Yeni Sabah” xəbər verir ki, bunu Azərbaycan Uşaqlar Birliyinin sədri Kəmalə Ağazadə Oxu.az-a müsahibəsində deyib. O, qeyd edib ki, həmin uşaqlar üçün zorakılıq adi bir şey idi. Onlar arasında yoluxucu xəstəlikləri olanlar da az deyildi.\n“O zaman mərkəzin “qaynar xətti” yox idi. Mən öz telefon nömrəmi kağıza yazıb uşaqların cibinə qoyurdum ki, nəsə problem olsa, mənə zəng etsinlər. Elə küçə uşağı olurdu ki, pul qarşılığında mənim nömrəni bir manata satırdı.\nGünlərin bir günü uşaqların biri ilə bağlı mənə prokurorluqdan zəng gəldi. Zəng edən şəxs dedi ki, bir yeniyetmənin meyitini tapmışıq və cibindən sizin nömrəniz çıxıb. O zaman küçədə olan uşaqlar soyuqdan qorunmaq üçün elektrik şitlərinin içinə girirdilər. Həmin vaxt onlardan birini elektrik vurub. Morqa getdim və meyiti tanıdım. Bu, Səid idi. Heç kimi yox idi… Sığınacaq yaratmaq qərarını onda verdim ki, elektrik şitlərinin içində qalan və ölən uşaqlar olmasın”.\nYAP-ın Şəkidən sürpriz namizədi: San Dieqo şəhərinin fəxri vətəndaşı, Avropa Çempionu, beynəlxalq təlimçi


Azərbaycan Prezidentinin Rəsmi internet səhifəsi - ADMİNİSTRASİYA » Administrasiyanın rəhbəri\nSamir Rafiq oğlu Nuriyev\nSamir Rafiq oğlu Nuriyev 1975-ci il martın 9-da Bakı şəhərində anadan olub.\n1981-1991-ci illərdə Bakı şəhərindəki 225 saylı orta məktəbdə təhsil alıb.\n1996-cı ildə Azərbaycan Texniki Universitetinin Mühəndis biznesi və menecment fakültəsini mühəndis-iqtisadçı ixtisası üzrə fərqlənmə diplomu ilə bitirib.\n1996-2003-cü illərdə müxtəlif özəl şirkətlərdə çalışıb, həmçinin 2000-2001-ci illərdə BMT-nin İnkişaf Proqramının Azərbaycandakı Nümayəndəliyində “Azərbaycanda kiçik və orta özəl müəssisələrin inkişafına yardım” layihəsi üzrə məsləhətçi olub.\n2003-2005-ci illərdə Amerika Birləşmiş Ştatlarının Dyuk Universitetində (Duke University) təhsil alıb və beynəlxalq inkişaf siyasəti ixtisası üzrə magistr dərəcəsi alıb.\n2006-cı ildən 2009-cu ilədək Azərbaycan Respublikasının İqtisadi İnkişaf Nazirliyində çalışıb, əvvəlcə Sahibkarlığın İnkişafı Departamentinin direktor müavini, direktoru, daha sonra isə nazirliyin Sahibkarlığın inkişafı siyasəti şöbəsinin müdiri vəzifələrində işləyib.\nAzərbaycan Respublikası Prezidentinin müvafiq Sərəncamlarına əsasən, 2009-2013-cü illərdə Azərbaycan Respublikasının Nazirlər Kabineti yanında “İçərişəhər” Dövlət Tarix-Memarlıq Qoruğu İdarəsinin rəis müavini, 2013-2016-cı illərdə isə həmin idarənin rəisi olub.\nDövlət başçısının müvafiq Sərəncamlarına əsasən, 2016-2018-ci illərdə Mənzil İnşaatı Dövlət Agentliyinə rəhbərlik edib.\n2018-ci ildən 2019-cu ilin noyabrınadək Azərbaycan Respublikasının Dövlət Şəhərsalma və Arxitektura Komitəsinin sədri olub.\nAzərbaycan Respublikası Prezidentinin 2019-cu il 1 noyabr tarixli Sərəncamı ilə Azərbaycan Respublikası Prezidentinin Administrasiyasının rəhbəri təyin edilib.\nAzərbaycan, rus, ingilis və türk dillərini bilir.


“Alitalia” bu gün sonuncu aviareysini yerinə yetirəcək | Credit Plaza\n“Alitalia” bu gün sonuncu aviareysini yerinə yetirəcək\n1946-cı ildə təsis olunmuş İtaliyanın “Alitalia” aviaşirkəti bu gün son reysini yerinə yetirəcək.\n“APA-Economics”in “Kommersant”a istinadən verdiyi məlumata görə, sonuncu reys Kalyari-Roma marşrutu üzrə bu gün yerli vaxtla saat 23:10-da (Bakı vaxtı ilə 2:10-da) yerinə yetiriləcək. Oktyabrın 15-dən etibarən isə uçuşları İtaliyanın ITA (“Italia Trasporto Aereo”) aviaşirkəti həyata keçirəcək.\nXatırladaq ki, “Alitalia” uzun illər ərzində problemli və gəlirsiz şirkət kimi fəaliyyət göstərib. Belə ki, şirkət 1999-cu ildən bəri mənffət əldə etməyib. İtaliya hökuməti dəfələrlə şirkətə maliyyə vəsaiti ayırmaq məcburiyyətində idi. Ümumilikdə, təkcə 2008-ci ildən etibarən “Alitalia”ya təxminən 10 mlrd. avro sərmayə yatırılıb. 2017-ci ildə aviaşirkət iflas üçün müraciət etmişdi. Onun üçün alıcı tapmağa çalışsalar da, bu uğursuzluqdan sonra şirkətə kənar menecer təyin edildi.\nKeçən ilin oktyabr ayında “Alitalia”nın yenidən qurulmasına qərar verilib – onun əsasında yeni aviaşirkəti yaradılıb. Avqust ayında ITA adlı yeni bir aviaşirkət İtaliya tənzimləyicisindən lisenziya aldı və qısa müddətdən sonra bilet satışına başlayıb. Şirkətin fəaliyyətə başlaması 15 oktyabr tarixinə təyin edilib.\nQeyd edək ki, ITA şirkətinin donanması 52 təyyarədən ibarətdir (“Alitalia”nın aviaparkında 90-dan çox təyyarə var). 2025-ci ilədək donanmanın 105 təyyarəyə çatdırılması gözlənilir.\nTarix: 14.10.21 [18:47]


Siqareti harda çəkmək olmaz? - SİYAHI AÇIQLANDI » Sfera.az Azərbaycanda özəl xəbərlər, araşdırmalar, təhlillər və müsahibələrin tək ünvanı\nSiqareti harda çəkmək olmaz? - SİYAHI AÇIQLANDI\nÖtən həftə Milli Məclisdə "Tütün məmulatlarının istifadəsinin məhdudlaşdırılması haqqında” qanunu layihəsi qəbul olunub.\nSfera.az xəbər verir ki, siqaret çəkilməsi qadağan olunan yerlərin siyahısı həmin qanunda öz əksini tapıb. Yerlərin siyahısını təqdim edirik:\n– təhsil və tərbiyə müəssisələrində, habelə onların ərazilərində;\n– səhiyyə, reabilitasiya və sanatoriya-kurort müəssisələrində, habelə onların ərazilərində (açıq məkanlar və xüsusi ayrılmış qapalı yerlər istisna olmaqla. Belə yerlərə dair tələblər müvafiq icra hakimiyyəti orqanı tərəfindən müəyyən olunur);\n– mülkiyyət növündən və təşkilati-hüquqi formasından asılı olmayaraq bütün müəssisə, idarə və təşkilatlarda, iş yerlərində (açıq məkanlar və xüsusi ayrılmış qapalı yerlər istisna olmaqla);\n– idman yarışları və başqa kütləvi tədbirlərin keçirildiyi zallarda;\n– restoranlar, kafelər, barlar daxil olmaqla, ictimai-iaşə obyektlərində (açıq məkanlar və xüsusi ayrılmış qapalı yerlər istisna olmaqla);\n– ticarət obyektlərində;\n– məişət obyektlərində;\n– sosial xidmət müəssisələrində;\n– yerləşdirmə vasitələrində (tütün çəkənlər üçün mehmanxanalarda otaqlar və xüsusi yerlər ayrıla bilər);\n– teatr və kinoteatrlarda, sirk binalarında, sərgi və nümayiş salonlarında, oxu zallarında, kitabxanalarda, muzeylərdə, habelə digər mədəniyyət obyektlərində;\n– uşaq meydançalarında;\n– yerüstü qapalı və yeraltı piyada keçidlərində;\n– müntəzəm şəhərdaxili (rayondaxili), şəhərlərarası (rayonlararası) və beynəlxalq marşrutlar üzrə hərəkət edən avtobuslarda, sərnişin daşımaları üzrə ümumi istifadədə olan avtomobil nəqliyyatı vasitələrində və taksi minik avtomobillərində;\n– metropoliten stansiyalarının vestibüllərində, keçidlərində, platformalarında və vaqonlarda;\n– hava nəqliyyatı vasitələrində, dəmiryolu qatarlarında (qatarın xüsusi ayrılmış yerləri istisna olmaqla), su nəqliyyatı vasitələrində (xüsusi ayrılmış yerlər istisna olmaqla);\n– tütün çəkmək üçün xüsusi ayrılmış yerlər istisna olmaqla hava və dəniz (çay) limanlarının inzibati binalarında, dəmir yolu vağzallarında, avtovağzallarda (avtostansiyalarda) və avtobusların dayanacaq məntəqələrində;\n– liftlərdə və çoxmənzilli yaşayış binalarının ümumi istifadədə olan yerlərində;\n– yanacaqdoldurma məntəqələrində, o cümlədən tezalışan maddələrin saxlandığı bina və müəssisələrdə.\n– Mülkiyyət növündən və təşkilati-hüquqi formasından asılı olmayaraq bütün müəssisə, idarə və təşkilat rəhbərləri tütün çəkmək üçün xüsusi yerlər ayrılmasını, bu yerlərdən kənarda tütün çəkilməsinin qadağan edilməsini və 10.1-ci maddədə göstərilən yerlərdə hər kəsin yaxşı görə biləcəyi lövhələrdə "tütün çəkmək qadağandır” yazısının və ya işarəsinin olmasını təmin etməlidirlər.\n– Tütün çəkmək üçün xüsusi ayrılmış yerlər sanitar-gigiyenik normaların tələblərinə cavab verən şəkildə təchiz edilməlidir.


Nazirlik əksər ölkələrdə saatların geri çəkilməsi ilə bağlı Azərbaycan vətəndaşlarına müraciət edib - Report.az\nNazirlik əksər ölkələrdə saatların geri çəkilməsi ilə bağlı Azərbaycan vətəndaşlarına müraciət edib “Əgər hər hansı bir problem varsa, proqram təminatının yenilənməsi həyata keçirilməlidir” 27 Oktyabr, 2017 17:20\nBakı. 27 oktyabr. REPORT.AZ/ “Beynəlxalq təcrübəyə əsasən dünya üzrə vaxt zonalarının vahid verilənlər bazası (TZ database) Internet Assigned Numbers Authority (IANA) tərəfindən aparılır. Bu mənbə bütün proqram və avadanlıq istehsalçıları üçün əsas istinad yeridir və buradakı düzəlişlərə mütləq riayət edilir. Ölkəmizdən, o cümlədən tərəfimizdən edilmiş müraciətlərə əsasən artıq 23 mart 2016-cı il tarixində bu verilənlər bazasında Azərbaycanın vaxt zonası məlumatları düzgün göstərilib və yay vaxtına keçidin olmadığı qeyd edilib”.\nBu barədə “Report”un sorğusuna cavab olaraq Azərbaycan Nəqliyyat, Rabitə və Yüksək Texnologiyalar Nazirliyinin İctimaiyyətlə əlaqələr sektorundan bildirilib.\nQeyd olunub ki, hazırda əsas proqram təminatı, kompüter, server, mobil telefon və s. istehsalçılarının məhsullarında bu məqam nəzərə alınıb: “Əgər hər hansı bir problem varsa, proqram təminatının yenilənməsi həyata keçirilməlidir. Həmçinin ”tarix və vaxt” menyusundan “avtomatik” rejimin seçməməklə də bu problem aradan qaldırıla bilər”.


Heydər Əl-Əbədi Türkiyəni Mosuldakı qüvvələrini geri çəkməyə çağırıb\nİraqın baş naziri Heydər Əl-Əbədi Türkiyəni Mosuldakı qüvvələrini geri çəkməyə çağırıb.\nİsveçrənin Davos şəhərində Beynəlxalq İqtisadiyyat Forumunda iştirak edən İraq lideri buna cavab verilməli olduğunu deyərək, Yaxın Şərqdə vəziyyətin sabitləşdirilməsinə dair görüşlərini paylaşıb.\nİŞİD bizim vətəndaşları qətlə yetirir, bu səbəbdən 4 milyon insan evindən didərgin düşüb\nƏbədi Bağdadın Ankara ilə yaxın qonşuluq əlaqələrinə malik olduğunu və Türkiyənin İslam Dövlətinə qarşı mübarizədə əməkdaşlıq etməsini istədiyini bildirib. O, eyni zamanda Türkiyə qoşunlarının geri çəkilməsinin vacibliyini vurğulayıb.\nİraqın baş naziri deyib ki, İŞİD bizim vətəndaşları qətlə yetirir, bu səbəbdən 4 milyon insan evindən didərgin düşüb. O, Türkiyənin yardımına ehtiyac olduğunu bildirib.\nƏbədi Türkiyə hökumətinə müraciət edərək, qüvvələrini Mosuldan çıxarmağa çağırıb.\nTürkiyə 2014-cü ildən bəri İraqa qüvvə yerləşdirib. Ötən dekabr ayında isə Ankara 100-dn artıq əlavə tank və artilleriyasını o ölkəyə göndərib. Ankara bunun beynəlxalq hərbi təlimlər missiyası çərçivəsində həyata keçirdiyini iddia edir.\nBağdad isə bunu suverenliyinin pozulması kimi qiymətləndirir.\nƏbədi Türkiyənin bu əməlinə izahat vermədiyindən şikayətlənib. İraqın etirazından sonra Türkiyə əlavə qüvvə yerləşdirilmisini dayandırıb.\nTürkiyə İraqdakı qüvvələrinin yerli əsgərlərə İslam Dövləti ilə mübarizə məqsədi ilə təlimlər verdiyini bildirib. Bağdad isə Türkiyəni bu missiyaya dəvət etmədiyini iddia edir.\nDünən Davosda Əbədi ilə görüş keçirən Amerikanın vitse-prezidenti Co Bayden İraqla Türkiyəni aralarında narahatlıqların həlli məqsədi ilə dialoqa və İraqın ərazi bütövlüyü və suverenliyinə ehtiram göstərilməsinə səsləyib.\nBaydenin şənbə günü İstanbulda Türkiyə prezidenti Rəcəb Tayyib Ərdoğan və baş nazir Əhməd Davutoglu ilə görüşü keçirilməlidir.


İcbari tibbi sığortanın qiyməti məlum oldu – Bir hissəsini dövlət ödəyəcək » Saqlamheyat.az: saglamlq ve onunla bagli her sey haqqinda melumat sayti.\nSaqlamheyat.az » Xəbərlər » İcbari tibbi sığortanın qiyməti məlum oldu – Bir hissəsini dövlət ödəyəcək\nGələn ildən icbari tibbi sığorta sisteminin (İTS) bütün ölkə ərazisində tətbiqi planlaşdırılır.\nArtıq ayrı-ayrı sosial qrupa aid əhali üçün ödəniləcək illik sığorta haqlarının məbləği də müəyyən edilib.\nQadin.Az Oxu.Az-a istinadən xəbər verir ki, qaydalara əsasən, sahibkarlıq fəaliyyəti ilə məşğul olan fiziki şəxslər, mülki-hüquqi xarakterli müqavilələr əsasında işləri (xidmətləri) yerinə yetirən fiziki şəxslər və özüməşğul əhali qrupu üçün tibbi sığorta ödənişlərinin illik məbləği 120 manat olacaq.\nMuəllif: narmin 9-03-2019, 23:02 Baxılıb: 393\nDİQQƏT: Maaşınızdan sığortaya nə qədər ödəyəcəksiniz?-Mütləq öyrənin!\nPensiyaçılar və tələbələrə müjdə - Tibbi sığorta pulsuz olacaq\nKimlər sığorta haqqı ödəməyəcək?


"Kapital Bank" ədliyyə işçilərinə endirimlə kredit təqdim edir - Trend.Az\n"Kapital Bank" ədliyyə işçilərinə endirimlə kredit təqdim edir\nİqtisadiyyat Materials 14 Noyabr 2017 10:17\n"Kapital Bank" 22 noyabr – ədliyyə işçilərinin peşə bayramı münasibətilə yeni güzəştli kredit aksiyası təqdim edir.\nBankdan Trend-ə verilən məlumata görə, aksiya çərçivəsində "Kapital Bank"dan məvacib alan ədliyyə işçilərinə illik faiz dərəcəsində 2%-dək endirim edilir, 8 000 AZN-dək olan kreditlər isə zaminsiz verilir. Aksiya 15 dekabr 2017-ci il tarixədək keçirilir.\nQeyd edək ki, "Kapital Bank"da “Gündəlik tələbat krediti”nin məbləği 300-20 000 manat təşkil edir, müddəti isə 3 aydan 48 ayadək rəsmiləşdirilə bilər. Bu məhsul üzrə kreditlər əmək haqqını "Kapital Bank"dan alanlara şamil edilir.


“Üçüncü dünya” ölkələri hansılardır? » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 4-09-2016, 19:30\nSəs ver: Hazırda yoxsul inkişafda olan ölkələri əsas olaraq üçüncü dünya ölkələri adlandırırlar. Lakin ilk olaraq “üçüncü dünya” termini Soyuq müharibədə iştirak etməyən ölkələri adlandırmaq üçün yaradılmışdı. Daha doğrusu bu ölkələr nə “ilk dünyaya” (kapitalist ölkələri və NATO bloku) və “ikinci dünyaya” (sosialist bloku) aid deyildilər.Soyuq müharibə başa çatdıqda “üçüncü dünyaya” əsasən aşağı ÜDM səviyyəsinə malik ölkələr daxil idi. Lakin zamanla bir çox ölkələr öz inkişafı baxımından “ikinci dünya” ölkələrini belə geridə qoyurlar. ___Jasmin___\nloading... Qadınlar üçün ən yaxşı ölkələr hansılardır?\ninsanlar coxalirsa iqtisadiyyat zeifliyirse o olkelerde hokmen muharibe yaranir qara qizil hansi olkelerde varsa boyuk dovletler onu vurmaq isdiyir\n4 sentyabr 2016 22:44\nÜmumi daxili məhsulun azlığı ölkələri belə zəiflədir\n4 sentyabr 2016 20:39\nSoyuq dunya muharıbesını oxumuwam melumatım var\n4 sentyabr 2016 20:34


Yuvarlaq və künc » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 2-11-2015, 01:15\nSəs ver: Məni tapmaq istəsən, şəhərin ən küncündəki küçədə yaşayıram biləsən. Küçənin də ən küncündəki evi tap, evin küncündəki otağa keç, otağın da küncündəki masaya bax, görəcəksən məni, masanın ən küncünə qısılmışam. Toxunmağa çalışma mənə, bacarmıyacaqsan. Yuvarlaqlar küncə toxuna bilmir. Küncə yaxınlaşma dedim yuvarlaq! İki divar qoruyur məni, səni toxunmağa qoymayacaq onlar. Elə həmişə onlara dəyib geri qayıdacaqsan. Nə qədər sərt dəysən, o qədər uzağa düşəcəksən məndən. Əl çək!\nMüəllif: Səfər Hüseynli Nermin..


düşən | Sizinyol.com\nQuba rayonunda dağlıq ərazidə itkin düşmüş “Gilavar” İdman Klubunun üç üzvü – 1983-cü il təvəllüdlü Namin Bünyadzadə, 1990-cı il təvəllüdlü Babur Hüseynov və 1991-ci il təvəllüdlü Fəridə Cəbrayılzadənin bir qrup alpinist dostları itkin düşmüş alpinistlərin Davamını oxu\nQuba rayonunda dağlıq ərazidə itkin düşən alpinistlərin axtarışı davam etdirilir. Fövqəladə Hallar Nazirliyinin Şimal Regional Mərkəzində yaradılmış qərargahdan bildirilib ki, axtarış-xilasetmə işinə dəstək olmaq üçün əlavə alpinistlər əraziyə cəlb edilib. Həmçinin Fövqəladə Hallar Nazirliyinin Xüsusi Riskli Davamını oxu\nQuba rayonunda itkin düşən 37 yaşlı kişi tapılıb. Bu barədə Şimal bürosuna DİN mətbuat xidmətindinin Şimal regional qrupundan məlumat verilib. Məlumatda bildirilib ki, rayonun Möhüc kənd sakini, ruhi xəstəlikdən əziyyət çəkən, 37 yaşlı Almasov Qəni 1noyabrın 18-də Quba rayon Davamını oxu\nBu gün Fövqəladə Hallar Nazirliyinin (FHN) Böhran Vəziyyətlərində İdarəetmə Mərkəzinə Bakı şəhəri, Nizami rayonunda 1 nəfərin quyuya düşərək köməksiz vəziyyətdə qalması barədə məlumat daxil olub. Dərhal nazirliyin Xüsusi Riskli Xilasetmə Xidmətinin qüvvələri hadisə yerinə cəlb Davamını oxu\nVelosipedlə Çindən həccə yola düşən Məhəmməd Məkkəyə çatdı\nHəcc ziyarəti üçün Çindən velosipedlə yola düşən çinli müsəlman müqəddəs şəhərə çatıb. Çinin şimal-şərqindəki Sintszyan əyalətindəki evindən velosipedlə yola düşən çinli Məhəmməd 8150 kilometr qət edərək, Səudiyyə Ərəbistanına çatıb. O, deyir ki, Taif Velosipedçilər Klubunun Davamını oxu


Uşaqlarınızın Smartfonda Məşğuliyyətlərini İzləmək Üçün 8 Proqram | Gənc Muslim\nUşaqlarınızın Android Smartfonda məşğuliyyətlərini izləmək üçün 8 proqram\nBu günlərdə uşaqları texniki vasitələrdən və ümumiyyətlə internetdən tamamilə uzaq tutmaq mümkün deyil. Valideyn olmaq kifayət qədər çətin işdir, amma uşaqların həyatından texnologiyanı tamamilə çıxarmaq da işə yaramaz.\nAmma bu yazı sizin uşaqlarınızın xüsusilə Android sistemində öz texniki qurğuları ilə həyata keçirə biləcəkləri işlərə daha çox nəzarət edə bilmənizə kömək edə bilər.\nGoogle Play Store-da Apple AppStore-dan fərqli olaraq daha sərt məhdudiyyətlər var, odur ki, əgər uşağınızda Android qurğusu varsa (və ya sizin qurğulardan istifadə etmək imkanları varsa) , o zaman siz bu “valideyn” proqramlarından bəzilərini öz qurğunuza yerləşdirməklə uşaqlarınızın online məşğuliyyətlərini izləyə bilərsiniz. Bu, sizə onların hansı saytlara daxil olduqlarını, onların mesajlarını və ya zənglərini, yükləmələrini, yerlərini və internetdə nə qədər zaman keçirmələrini öyrənməyə imkan verir.\n1. Kids Place – Valideyn Nəzarəti Proqramı\n“Kids Place” əhatəli valideyn nəzarəti proqramıdır. Onun bəzi əlverişli cəhətlərinə yalnız bəyənilən proqramların ekrana çıxmasına imkan verməsi, uşaqlarınızın gələcəkdə yeni proqramlar yükləməsi və ya almasını əngəlləmək bacarığı, o cümlədən smartfondan istifadəni təyin etmək üçün zaman funksiyasının olması daxildir.\nBunlardan əlavə, daxil olan zəngləri əngəlləmək və bütün radio siqnalları qurğunuzda qadağan etmək də mümkündür. Siz proqramı yükləyəndə və ondan ilk dəfə istifadə edəndə təhlükəsizlik məqsədləri üçün ilk öncə PİN kod qoymalısız.\nProqramı [Buradan Yükləyin]\n2. KuuKla – Valideyn Nəzarəti proqramı\nKuukla Valideyn Nəzarəti Proqramı sizə Android qurğunuzu uşağınıza uyğun bir proqrama bağlamaqda sizə yardım edəcək. Bu sizə digər bütün proqramlara daxil olmağa qadağa qoymaqla yalnız ekranda olan proqramlardan istifadə etmək imkanı verir. O, həmçinin sizə proqramlardan istifadə üçün cədvəl təyin etməyə və smartfonda internetdən istifadəyə imkan verir.\nBu proqramı yüklədiyiniz zaman və elektron ünvanınızı qeydiyyatdan keçirdiyiniz zaman PİN kod sizin e-mail ünvanınıza göndəriləcək ki, bununla yalnız siz özünüz qurğunuza nəzarət edə bilərsiniz.\n3. Abeona – Valideyn Nəzarəti & Qurğu Monitoru Proqramı\nAbeona proqramı əslində Qurğu Monitoru adlı tamamlayıcı proqramla birgə gəlir. Bu Proqram valideynlərə imkan verir ki, uşaqlarının mobil telefon proqramlarından istifadəsini izləsin, zənglərin jurnalını göstərsin və uşağın internetdə online və ya offline olmasını yoxlasın.\nQurğu Monitoru proqramı uşaqların qurğusunda valideynlərin qurğu haqqında məlumat alması və onun yerini təyin etməsi məqsədilə yerləşdirilməlidir. Əgər sizə Android smartfonlarınız və ya tabletlərinizin hamısından eyni anda məlumat almaq lazımdırsa, bu proqram çoxsaylı qurğularda istifadə etmək üçün də mükəmməldir.\nNəzarət olunacaq telefona bu proqramı yükləyin,\nNəzarət edəcək telefona bu proqramı yükləyin.\n4. SecureTeen – Valideyn Nəzarəti Proqramı\nSiz yeniyetmə övladınızın pornoqrafik və uyğun olmayan saytların təsirinə düşəcəyindən narahatsız? Bu cür saytların hamısı olmasa da, əksəri üçün filtrləmə bacarığına malik bu proqramdan istifadə etməyə çalışın. SecureTeen sizə uşaqların online məşğuliyyətlərini, yükləmələrini və yerləşmələrini təyin etməyə imkan verir.\nƏgər siz uşağınızın öz telefonunda quraşdırdığı proqramı bəyənmirsizsə, SecureTeen sizə onu bağlamaq imkanı verəcək. SecureTeen proqramını onlayn şəkildə bu sayta daxil olaraq idarə edə bilərsiniz. Proqramı isə [Buradan Yükləyin]\n5. Screen Time – Valideyn Nəzarəti Proqramı\nAdından da məlum olduğu kimi, Screen Time uşağınızın nə qədər “ekran vaxtı” əldə etdiyini göstərən köməkçi proqramdır. Onun əsas xüsusiyyətlərindən biri, vaxta əsasən müxtəlif proqramları bloklamaqdır.\nMəsələn, siz yatmaq vaxtında yalnız oyunları bloklaya, lakin oxuma proqramlarına icazə verə bilərsiniz, daha sonra işıqları söndürüb tam yatmalı olduğu zaman isə bütün proqramları bloklaya bilərsiniz. Screen Time həmçinin sizə imkan verir ki, uşaqlarınız üçün proqramlardan istifadəyə gündəlik zaman məhdudiyyəti təyin edəsiniz.\n6. Kids Zone – Valideyn Nəzarəti Proqramı\nKids Zone başqa bir mühüm valideyn nəzarəti proqramıdır. Ev rejimi sizə imkan verir ki, siz uşaqlarınızın nə zaman smartfondan istifadə edə biləcəyini təyin edəsiniz.\nProqramın digər nəzərə çarpacaq xüsusiyyətlərinə qurğunu “restart”dan sonra qurğunu avtomatik “kilidləmək”, telefon zənglərini, o cümlədən mətn mesajlarını və internetə girişi, proqram quraşdırmalarını və onların alışını qadağan etmək və s. daxildir.\n7. Parental Control Board – Valideyn Nəzarəti Proqramı\nBu proqram uşağın mobil telefondakı işlərini izləməyə və idarə etməyə kömək edir. O, mobil telefona quraşdırılmış bütün proqramların hamısını izləyə bilir və hətta əgər ehtiyac varsa, YouTube və ya Google Play kimi bəzi proqramlara məhdudiyyət də qoya bilərsiniz. Siz həm də istənilən zaman uşağınızın yerini öyrənə, zəng jurnalını və SMS-lərini izləyə bilərsiniz.\nBu proqramın imkan veridyi digər bir funksiya isə odur ki, siz daxil olan və ya xaric olan zənglər üçün qara və ağ siyahı yarada bilərsiniz.\n8. Norton Family – Valideyn Nəzarəti Proqramı\nBu proqram sizə uşağınızın baş çəkdiyi saytları görməyə imkan verir. Bununla siz pornoqrafik və uyğun olmayan saytlara qadağa qoya bilərsiz və elektron xəbərdarlıq quraşdıra bilərsiz ki, uşağınız sizin qadağa qoyduğunuz saytlara daxil olmaq istədikdə sizə bildiriş gəlsin.\nBir az pul xərcləyərək siz uşaqlarınızın mesaj jurnalını, yüklədikləri proqramları izləmək, hətta müxtlif proqramlar arasından bəzilərini əngəlləmək üçün bu proqramın Premium versiyasını əldə edə bilərsiniz.\nBu məqalə lifehack.org saytından götürülərək “Bəyyinə” Komandası tərəfindən tərcümə edilmişdir.\nÖvladları izləmək Övladlarınızın smartfonda məşğuliyyətlərini izləmək üçün 8 proqram Pornoqrafik saytlara qadağa qoymaq Uşaqları izləmək


Oktyabr 29,2018 17:31\nATƏT-in Minsk qrupunun həmsədrləri Stefan Viskonti (Fransa), İqor Popov (Rusiya), Endryu Şofer (ABŞ), eləcə də ATƏT-in fəaliyyətdə olan sədrinin Dağlıq Qarabağ münaqişəsi üzrə şəxsi nümayəndəsi Anjey Kaspşik Ermənistanda səfərdədir.\n“Report” Ermənistan KİV-inə istinadən xəbər verir ki, məlumatı ölkə Müdafiə Nazirliyinin Mətbuat xidməti yayıb.\nBildirilib ki, həmsədrlər Ermənistan müdafiə nazirinin səlahiyyətini icra edən David Tonoyanla görüşüb. Tərəflər cəbhə xəttindəki vəziyyəti müzakirə ediblər.\nQeyd edək ki, həmsədrlər Azərbaycana da səfər edəcəklər.


"Topaz" lisenziyası ala bilməyən əlillərin şikayəti araşdırılır\nSosial-iqtisadi 12/07/2019 11:52\n“Topaz” lisenziyası ala bilməyən əlillərin şikayəti araşdırılır\nOxumağa dəyər: Zaqatalada sahibkarlara güzəştli kredit verilib\n“14-15 oktyabr tarixlərində Kür çayının Neftçala rayonundan keçən hissəsi balıqların ovlanması üçün qurulan sintetik torlardan…\nXəbər verdiyimiz kimi, Prezident İlham Əliyevin yanında iqtisadi müşavirədə nazirlər də çıxış edib. “Qafqazinfo” ölkə…\nDövlət İmtahan Mərkəzində 15 yanvar 2020-ci il tarixindən yeni təhsil proqramları (kurikulumlar) əsasında Azərbaycan dili,…\nİqtisadiyyat Nazirliyinin Sahibkarlığın İnkişafı Fondu sahibkarlığın güzəştli kreditləşdirilməsi məsələlərinə dair növbəti işgüzar forumu oktyabrın 16-da…\nŞəkidə yük maşını piyadanı vurub. Hadisə bu gün axşam saatlarında Şəki-Qax avtomobil yolunun Qoxmuq kəndi…\nXəzərdə itkin düşən balıqçının axtarışları davam etdirilir. Fövqəladə Hallar Nazirliyindən verilən məlumata görə, oktyabrın 8-də…\nÜnvanlı sosial yardımın verilməsində dəyişiklik ediləcək.Əmək və Əhalinin Sosial Müdafiəsi Nazirliyi tərəfindən hazırlanan “Ünvanlı dövlət…\nCavidin xatirəsi anıldı\nUkraynada öldürülən Cavid Hacıyevin xatirəsi məzun olduğu İqtisad Universitetində anılıb. C. Hacıyev Dövlət İqtisad Universitetində…\nOktyabrın 16-dək ölkə üzrə pambıq qəbulu məntəqələrinə 183 min tondan çox məhsul təhvil verilib. Dövlət…\nBu gün günorta saatlarında Ağsu şəhəri H. Aslanov küçəsində betonqarışdıran avtomobil ilə 76 mm diametrində…\nAzərbaycan Prezidenti İlham Əliyev Maliyyə Nazirliyinin fəaliyyətinin təkmilləşdirilməsi ilə bağlı tədbirlər haqqında fərman imzalayıb. Sənədə…\nGizlənpaç oynayan zaman tranformatora girən 9 yaşlı Zəhranın iki ayağı və qolu amputasiya olunub. Bu…\n2019-cu ilin yanvar-sentyabr aylarında əmək müqavilələrinin sayı 126 min artaraq 1 milyon 528 min 246…\n“Elinanın ölümü bu qədər ucuzdurmu?” – Vəkillər cəzadan narazıdır\nXəbər verdiyimiz kimi, bu gün Səbail Rayon Məhkəməsində məktəbdə intihar edən şagird Elina Hacıyevanın ölümü…\nİqtisadiyyat nazirinin oktyabrın 17-də Balakəndə keçirilməsi nəzərdə tutulan vətəndaş qəbulunun vaxtı dəyişdirilib. verilən məlumata görə,…


Vətəndaşlara xəbədarlıq edilir\n07:49 18 Avqust 2019\nVətəndaşlara xəbədarlıq olunur\n14:15 16.04.2019 Qısa URL\nAprelin 17-də şimşək çaxacağı, fasilələrlə yağış yağacağı, bəzi yerlərdə leysan xarakterli olacağı, dolu düşəcəyi gözlənilir\nBAKI, 16 aprel — Sputnik. Bakıda və Abşeron yarımadasında aprelin 17-də havanın dəyişkən buludlu olacağı, arabir tutulacağı, gün ərzində bəzi yerlərdə yağış yağacağı gözlənilir. Sputnik Azərbaycan Ekologiya və Təbii Sərvətlər Nazirliyinin Milli Hidrometeorologiya Departamentinin məlumatına istinadən xəbər verir ki, səhər duman olacaq.\nArabir güclənən şimal-qərb küləyi əsəcək. Havanın temperaturu Abşeron yarımadasında gecə 9-12, gündüz 14-17, Bakıda gecə 10-12, gündüz 15-17 dərəcə isti təşkil edəcək. Atmosfer təzyiqi normadan aşağı 752 mm civə sütunundan 756 mm civə sütununa yüksələcək, nisbi rütubət 70-80 faiz olacaq.\nTibbi-meteoroloji proqnoza gəlincə: Aprelin 17-si günün ikinci yarısından aprelin 19-dək Abşeron yarımadasında hava şəraitinin dəyişəcəyi, arabir güclənən xəzri küləyi fonunda temperaturun aşağı enəcəyi gözlənilir ki, bu da meteohəssas insanlar üçün əlverişsizidir.\nbulud, yağış, hava\n23:40Şəhər sakini küçədə üzdü - VİDEO\n23:28Mingəçevir xəstəxanasında qəfil ölüm\n22:57Ronaldu reklama görə rəqs etdi


"Ermənistanın Baş naziri bizə yeddi şərt qoyur. Sən kimsən ki, bizimlə şərt dili ilə danışırsan? Əgər biz onunla şərt dili ilə danışmaq istəsək, onu siyasi ömrü çox çəkməyəcək".\nDemokrat.az-ın xəbərinə görə, bu sözləri Prezident İlham Əliyev sentyabrın 19-da “Abşeron” yatağının dəniz əməliyyatlarının təməlqoyma mərasimində Azərbaycan Televiziyasına, İctimai Televiziyaya və Real Televiziyasına müsahibəsində deyib.\nDövlət başçısı həmin müsahibədə Qarabağ münaqişəsi və bu konfliktin ətrafında yaranmış gərgin vəziyyətlə bağlı açıq mesajlar verib.\nPrezident İlham Əliyev Ermənistan rəhbərliyinə qəti şəkildə xəbərdarlıq edərək, işğalçı ordunu Azərbaycan torpaqlarından qeyd-şərtsiz tam şəkildə tərk etməyə çağırıb. Həmçinin, BMT Təhlükəsizlik Şurasının münaqişə ilə bağlı mövcud qətnamələrinin yerinə yetirilmədiyini xüsusi vurğulayıb.\nÖlkə başçısı erməni tərəfinin yeni müharibəyə hazırlaşdığını deyib:\n"Biz bilirik ətrafımızda nələr baş verir. Bilirik və bilməliyik. Bizim xüsusi xidmət orqanları çox səmərəli işləyirlər, həddindən artıq səmərəli işləyirlər. Bu qədər deyə bilərəm, bundan artıq deyə bilmərəm".


ADU və İndoneziya Universiteti arasında əməkdaşlıq memorandumu imzalanıb » TEHSIL-PRESS Agentliyi\nAzərbaycan Dillər Universitetinin (ADU) rektoru akademik Kamal Abdulla İndoneziya nümayəndə heyəti ilə görüşüb.\nGörüşdə ADU və İndoneziya Universiteti arasında əməkdaşlıq memorandumu imzalanıb.\nDillər Universitetinin rektoru Azərbaycanın multikulturalizm sahəsində gördüyü işlərdən danışaraq bu istiqamətdə də birgə əməkdaşlığın mümkünlüyündən söz açıb. Bakı Beynəlxalq Multikulturalizm Mərkəzinin Yay və Qış məktəbləri layihəsi haqqında danışan rektor indoneziyalı tələbələrin də orada iştirakını görməkdən şad olduğunu bildirib.\nSəmimi qəbula görə ADU rəhbərliyinə öz təşəkkürünü bildirən İndoneziya Universitetinin Tədris işləri üzrə prorektoru professor Bambanq Vibavarta təmsil etdiyi universitet haqqında məlumat verib. O, bildirib ki, İndoneziya Universitetində 14 fakültə, 2 institut fəaliyyət göstərir, 45 min tələbə təhsil alır. O, mövcud əlaqələrin, qarşılıqlı-faydalı əməkdaşlığın bundan sonra daha yüksək səviyyəyə çatacağına əminliyini ifadə edib. ADU-nun İndoneziya Araşdırmalar Mərkəzinin fəaliyyətinə göstərdiyi diqqətə görə rektora təşəkkürünü bildirən B.Vibavarta mərkəzin müxtəlif ədəbiyyat nümunələri ilə, tələbə-müəllim heyətinin konfranslarda iştirakının təmin olunmasında lazımi köməkliyi göstərəcəyini deyib.\nXəbərin tarixi: 18.12.2018 / 10:18\nİndoneziya Xarici İşlər Nazirliyinin nümayəndə heyəti ADU-da olub


Uşaqlığımdakı Yeni il - Asya Müslümova (8) » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 30-12-2015, 07:07\nSəs ver: ,,Uşaqlığımdakı Yeni İl,, bu\nda qarşınıza çıxdığım növbəti layihəmin növbəti qonqğı... ümid edirəm ki, sizlər üçün maraqla oxuyacağınız bölüm ola caq... Artıq bu xəbərimdə\nnövbəti qonağımın uşaqlığındakı Yeni il ilə tanış olmuş olacaqsınız... Buyurun , oxuyub bu dəfəki qonağımın kim olduğunu bilin...\nAsya Müslümova Mövzuya giriş etmədən öncə hər birinizi bir daha təbrik edirəm. Bu mənada layihə rəhbərinə də təşəkkür edirəm və hər zaman saytda özünə məxsus,öz dəstxətti ilə seçilən layihələrinin bol olmasını diləyirəm. İndi keçək mənim hoqqabazlığıma .Mən məcara sevənəm.O məcara məni tapmadısa mən gedib onu tapıram. Deməli hələ məktəbdə oxyurudum,balaca idim.Atam işinin ağır və məsuliyyətli olması ilə əlaqədar bir müddət sonra nervoz oldu.Adi telefon səsinə də dik atılır .Nəysə,saat 12 atam girdi evə ki 5 dəq uzansın Çox səs-küy onu yorur və baş ağrısı olur. Qohumlar, uşaqlar bizdə idilər. Dedim gedək partdadannan qatar düzək. Yəqin başa düşdüz nəyi deyirəm. Bunlara dedim ki, gedək atam yatan pəncərinin qabağında eliyək Qapı aralı\nidi atam yatdığı otağa işıq düşürdü, yəni içərini tam aydın görmək olardı... Düzdük qatarı. Partapatr başladı nə başladı. Atam yatdığı yerdən yumalandı diz üstə düşdü yerə :09 ...Nə qədər güldük ta orası qalsın .İndi deyirəm mən nə qədər pis qızam ee kişnin başına oyun açmışıq .Amma sonralar danışanda atamda özü də gülür və deyir ki "siz nə pis adamlarsız?"\nBirini də danışım. Qohum evindəyik .. Bayram olanda qohumlar yığışır bir yerə axşama doğru qohumların evini bir-bir gəzirik. Bu dəfə dayanacağımız atamın dayısı gil oldu. Evin gəlininin qardaşı yanında bir ayrı oğlan gətirib. Cavan uşaqlardı, bizdə yad adamın yanında rahat olmuruq . Gözlüyürük ki\nbu getsin. Gədə də üzümüzə dirənib getmək bilmir Bu oğlan başladı axşam axşam gicləməyə. Evin oğlu bunu qəşəy çıxartdı çölə, dalınca da gəlinimizn qardaşı. Özü də utandı ki, yanıma salıb gətirmişəm bu nə gicliyir? Düşdümü dava?? Atam da nəslimizdə ən böyükdü və dayısı uşaqları it kimi çəkinlirlər atamnan. İndi nə eliyillər sakitləşdirə bilmirlər burda. Asfaltın üstündə oyana sürüyürlər- bu yana sürüyürlər. Həmin ili camaat yeni il qarşılıyında bunlar bayramı burnumuzdan gətirdilər. Yeni ili dava-dalaşda qarşıladıq .. Bax belə bu heç vaxt unuda bilmiyəcəyimiz Yeni İl axşamı oldu....Diqqətiniz üçün təşəkkürlər Həəəəə, qızlar... sizlər də uşalığınızdakı Yeni il xatirələrinizi bizimlə bölüşmək istəsəniz azəri şrifti ilə yazıb şəxsi mesajla mənə göndərin...\nqızlarla bölüşmək mənim boynuma...


Rusiya, Özbəkistanda quru qarışıqlar avadanlıqları zavodu tikiləcək - Report.az\nHacıqabulda fəaliyyətə başlayacaq avadanlıqların istehsalı zavoduna yatırılan investisiyanın məbləği açıqlanıb\nRusiya, Özbəkistanda quru qarışıqlar avadanlıqları zavodu tikiləcək 9 Dekabr, 2019 16:26\nİqtisadiyyat Nazirliyinin Hacıqabul Sənaye Məhəlləsində "ELBERG" MMC tikinti materiallarının istehsalı avadanlıqlarının istehsalı zavodu fəaliyyətə başlayacaq.\n"Report" xəbər verir ki, müəssisənin nümayəndəsi Mayıs Qasımov bildirib ki, zavoda 12 mln. manat məbləğində sərmayə yatıralacaq: "Avadanlıqların quraşdırılması prosesi davam edir, proses yekunlaşdıqdan sonra müəssisə istehsal fəaliyyətinə başlayacaq".\nM.Qasımov əlavə edib ki, zavodun avadanlıqları Almaniya, Finlandiya və Türkiyədən gətirilib. Bu tip kompleks tikinti materiallarını istehsal edən zavod ilk dəfədir ki, ölkədə fəaliyyət göstərəcək. Zavodun bəzi avadanlıqları isə Yaponiyadan gətiriləcək".\nOnun sözlərinə görə, zavod hər hansı bir tikinti materialları istehsalı zavodunu kompleks şəkildə tikmək potensialına malikdir: "Əsas hədəf Azərbaycan bazarı nəzərdə tutulur, bununla yanaşı, qonşu ölkələrin bazarlarına da daxil olmaq istəyirik. Rusiya, Özbəkistanda quru qarışıqlar avadanlıqları zavodunun qurulması ilə bağlı hazırda danışıqlar aparılır".\n“Turizm Reyestrinin aparılma Qaydası” təsdiqlənib 25 Yanvar, 2020 / 19:31\nBarama İnnovasiya və Sahibkarlıq Mərkəzinin ilk “Pre-akselerasiya” proqramının son seçim mərhələsi baş tutub - FOTO 25 Yanvar, 2020 / 19:06\nABŞ Fars Xəbər Agentliyini qara siyahıya salıb 25 Yanvar, 2020 / 14:18


Jurnalistlərin sevimli mətbuat katibləri – SORĞU\n22 İyul 2014 16:59\nJurnalistlərə dövlət orqanlarından informasiya əldə etmək üçün əsas yardımçı qurumlardan biri də həmin orqanların mətbuat xidmətləridir.\nTəəssüf ki, bəzi dövlət qurumları jurnalistlərə informasiya vermək əvəzinə, onlardan qaçaq düşürlər. Ancaq hər bir mətbuat xidmətinin rəhbərinə məlumdur ki, KİV nümayəndələri ilə ünsiyyətdə olmaq həm təmsil etdiyi qurum, həm də onun öz işi üçün xeyirlidir. Bununla belə, jurnalistləri unutmayan və hər zaman onlarla sıx ünsiyyətdə olmağa maraq göstərən mətbuat katibləri də az deyil. Məsələ ilə bağlı Mətbuat günündə müxtəlif KİV-də çalışan jurnalist və redaktorlar arasında sorğu keçirdik və ortaya fərqli mənzərə çıxdı.\nAzNews.az saytının baş redaktoru Elçin Zahidoğlu: “Burada iki məsələ var, əlaqə yarada bilmək və cavab ala bilmək. Bəzən əlaqə yarada bilirik, amma cavab ala bilmirik. Məsələn DİN-nin mətbuat xidməti ilə əlaqə yaratmaq çox rahatdır, amma cavab almaq o qədər də asan deyil. Amma elə qurumlar var ki, ümumiyyətlə, həmin qurumun rəhbərləri ilə əlaqə saxlamaq, mətbuat katibləri ilə işləmək daha rahatdır. Buna Səhiyyə, Müdafiə Nazirliklərinin mətbuat xidmətlərini misal göstərmək olar. Ekologiya və Təbii Sərvətlər Nazirliyinin, Vergilər Nazirliyinin mətbuat xidmətləri ilə də işləmək nisbətən rahatdır”.\n“Yeni Müsavat” qəzetinin əməkdaşı, jurnalist Röya Rəfiyeva: “Bir neçə dövlət qurumu ilə tez-tez əlaqə saxlamağa ehtiyac yaranır. Səhiyyə Nazirliyinin mətbuat xidməti ilə əlaqə yaratmaq asandır, onlar suallara vaxtında cavab verirlər. Təhsil Nazirliyinin mətbuat xidməti isə daha çox suallardan yayınır. Onlarla işləmək bizim üçün çətinliklər yaradır. Əmək və Əhalinin Sosial Müdafiə Nazirliyi də, adətən, sualları cavablandırmaqda həvəsli olmur”.\n“Media forum” saytının redaktoru, jurnalist Yeganə Oqtayqızı: “İş əsnasında bir çox dövlət qurumlarının mətbuat xidmətləri ilə əlaqə saxlamalı oluruq. Deyə bilərəm ki, beynimdə qurumların mətbuat xidmətləri haqqında iki siyahı da formalaşdırmışam. Ağ siyahıya düşənlər Ekologiya və Təbii Sərvətlər Nazirliyinin mətbuat xidmətinin rəhbəri İradə İbrahimova, Kənd Təsərrüfatı Nazirliyinin mətbuat xidmətinin rəhbəri Murtuzəli Hacıyev, Daxili İşlər Nazirliyi mətbuat xidmətinin şöbə rəisi Orxan Mansurzadə, Vergilər Nazirliyi analitik-informasiya şöbəsindən Şahin Məmmədov, Penitensiar Xidmətin ictimaiyyətlə əlaqədar şöbəsi, Rabitə və Yüksək Texnologiyalar Nazirliyinin mətbuat katibi Müşfiq Əmirov, “Bakı Metropoliteni” QSC-nin mətbuat xidməti Nəsimi Paşayevin adlarını çəkə bilərəm.\nMilli Təhlükəsizlik Nazirliyinin ictimai əlaqələr mərkəzinin rəhbəri Arif Babayevə zəng edəndə isə başlayır adama jurnalistika dərsi keçməyə. Bir anlıq özümü universitetdə hiss edirəm. Xarici İşlər Nazirliyinin mətbuat katibi Elman Abdullayevin qəbuluna düşmək isə mümkün deyil. Eyni hal Təhsil Nazirliyinin mətbuat xidmətində də hökm sürür”.\nAzxeber.com saytının baş redaktoru Hacıbəy Heydərli: “Mətbuatla ən fəal əməkdaşlıq edən mətbuat xidmətləri sırasında Rabitə və Yüksək Texnologiyalar Nazirliyinin mətbuat xidmətinin rəhbəri Müşfiq Əmirovu xüsusi fərqləndirmək istərdim. Məncə, bu nazirlik mətbuatla ən sıx işləyən və ən operativ nazirlikdir. Bundan başqa Daxili İşlər Nazirliyinin və Fövqəladə Hallar Nazirliklərinin mətbuat xidmətlərini qeyd edə bilərəm. Ən pis işləyən nazirliklərin mətbuat xidmətlərinə gəlincə isə, Təhsil Nazirliyinin mətbuat xidmətinə Cəsarət Valehov başçılıq edir. Çünki bu adama düşmək mümkün olmur. Düşəndə də deyir ki, sorğu göndər, cavablandıraq. Bundan başqa, Nəqliyyat Nazirliyinin mətbuat katibi Namiq Həsənov da məmurlaşan jurnalistlərdəndir. Səhiyyə Nazirliyinin mətbuat xidməti də eyni vəziyyətdədir”.\nVirtual.org saytının əməkdaşı, jurnalist İlkin Muradov: “Mənim fikrimcə, jurnalistlər ən rahat şəkildə Müdafiə Nazirliyinin, “Azəriqaz” İctimai Birliyinin, Təhsil Nazirliyinin və Səhiyyə Nazirliyinin mətbuat xidmətləri ilə işləyə bilirlər. Bu dövlət qurumlarının mətbuat xidmətləri mətbuatla işləməkdən, jurnalistlərin suallarını cavablandırmaqdan yayınmırlar. Bəzi dövlət qurumlarının mətbuat xidmətləri isə jurnalistlərin suallarını cavablandırmaqdan ya birbaşa, ya da dolayısı yolla yayınırlar.Bunun səbəbi isə birbaşa həmin qurumun rəhbərliyinin tələbi ilə bağlıdır. Rəhbərliyin icazəsi olmadan onlar suallara ya cavab vermir, ya da sualları cavablandırmaq üçün sorğu tələb edirlər. Sorğunu da həmin rəhbər şəxsin baxışından sonra cavablandırırlar ki, bu da bəzən günlərlə çəkir. Elə dövlət qurumları da var ki, onların mətbuat xidmətlərinin varlığı ilə yoxluğu bilinmir”.\nPublika.az saytının müxbiri Gülxar Şərif: “Mənə elə gəlir ki, dövlət qurumlarının mətbuat xidmətləri jurnalistlərlə “Facebook”da işləsələr, daha yaxşı olar. Çünki email vasitəsi ilə göndərilən sorğuları vaxtında cavablandırmırlar. Ümumiyyətlə, tənqid daha çox Təhsil Nazirliyinin əvvəlki mətbuat xidmətindən idi. Amma yenisi gələndən sonra vəziyyət nisbətən düzəlib. Bakı Şəhər Təhsil İdarəsinin yeni mətbuat xidməti isə Zəminə Əliqızının yerini doldura bilmədi. Zəminə xanım daha operativ idi, bundan əlavə, jurnalistlərlə işləməyə meyilli idi. Ancaq idarənin indiki mətbuat xidmətinin rəhbəri Arzu xanım jurnalistlərlə işləməyə o qədər də maraq göstərmir. Bu da təbii ki, jurnalistlərin işini xeyli çətinləşdirir. Eyni sözü “Azəryolservis” in mətbuat xidməti haqqında da demək olar. Pünhan müəllim nadir hallarda telefona cavab verir. Nəqliyyat Nazirliyinin mətbuat xidmətinin rəhbəri Namiq Həsənova isə sms yazmamış telefonu açmır. Ancaq bununla yanaşı, jurnalistlərlə yaxşı işləyən dövlət qurumlarının mətbuat xidmətləri də var. Onlara Standartlaşdırma, Metrologiya və Patent üzrə Dövlət Komitəsinin mətbuat xidmətinin rəhbəri Fazil Talıblını, “Azərsu” nun mətbuat xidmətinin rəhbəri Anar Cəbrayıllını misal göstərmək olar. Səhiyyə Nazirliyinin mətbuat xidməti də son vaxtlar jurnalistlərlə daha yaxşı işləməyə başlayıb”.\nAxar.az saytının baş redaktoru Anar Niftəliyev: “Mənim bildiyim belədir - DİN bu sırada öndə gedir, Ehsan Zahidov və yaxud Orxan Mansurzadə ən əlçatan şəxslərdir. Daha sonra Eldar Sultanov, Ekologiya və Təbii Sərvətlər Nazirliyinin mətbuat katibi İradə İbrahimova, SOCAR-dan Nizaməddin Quliyev, DYP-dən Kamran Əliyev, XİN-dən Elman Abdullayev, “Azərsu”dan Anar Cəbrayıllı, “Azəriqaz”dan Araz Ağayevə və başqalarına əlimiz çatır. Bunları nümunəvi mətbuat katibləri sayırıq. Olan bilsin ki, bəzilərinin adı yadımdan çıxdı, bağışlasınlar.\nƏllərindən dad çəkdiklərimizin başında isə Arif Babayev gəlir. İnanın ki, cənab nazir Eldar Mahmudovdan açıqlama almaq olur, amma Arif Babayevdən söz almağa cəhd Marsda oksigen axtarmaq kimi mənasız görünür. Bu siyahıda əziz dostumuz Cəsarət Valehoğlunun da adını çəkə bilərəm. Əvvəllər mətbuata daha açıq olsa da, indi ancaq yazılı cavab verməklə kifayətlənir ki, bu da işimizi xeyli çətinləşdirir. Doğrudur, onun adını “dad etdiklərimiz” sırasına yazmaq ədalətsizlik olardı, amma son vaxtlar yaman gec-gec tapılır. Bu siyahıya Nəqliyyat Nazirliyinin, Prezident Administrasiyasının mətbuat xidmətlərini də əlavə etmək olar. Siyahını xeyli uzatmaq da olar. Yeri gəlmişkən, iki gündür Azər müəllimi axtarsaq da, tapa bilmirik”.\n“Gündəlik Teleqraf” qəzetinin redaktoru, jurnalist Zahid Nurəliyev: “DİN, Baş Prokurorluq, FHN, MTN, Ədliyyə, Vergilər, Sərhəd Qoşunlarının mətbuat xidmətləri ilə əlaqə saxlamaqda problemimiz olmur, onlar vaxtaşırı suallarımızı cavablandırırlar. Müdafiə Nazirliyi, Səhiyyə Nazirliyi. Dövlət Miqrasiya Xidməti, Təhsil Nazirliyi və Bakı Metropoliteninin mətbuat xidmətləri ilə isə əlaqə saxlamaqda çətinliklər var. Vaxt aparan proseduralar vasitəsi ilə cavab verməkdən yayınırlar”..


Dövlət əmlakının idarə edilməsi üzrə dövlət komitəsi: "Bakelektroavtomat" SC-nin vəsaitləri məqsədyönlü şəkildə yatırılmayıb\n9 Mart 2006 17:12 (UTC+04:00)\nAzərbaycanın dövlət əmlakının idarə edilməsi üzrə Dövlət komitəsi Barmek Azerbaijan şirkətinin prezidenti Hüseyn Arabulun "Bakelektroavtomat" SC-nin özəlləşdirilməsinə dair müqavilənin ləğv edilməsi barədə ərizəsini təsdiq edib. Dövlət komitəsində Trend ə bildirilib ki, dəfələrlə xəbərdarlıq edilməsinə baxmayaraq investisiya proqramının yerinə yetirilməməsi ilə bağlı müqavilə ləğv olunub.\n"Proqramın yerinə yetirilməsi ilə bağlı ilkin araşdırmalar göstərib ki, "Bakelektroavtomat" SC-nin vəsaitləri məqsədyönlü şəkildə yatırılmayıb. Proqramda yeni avadanlıqların, nou-xau texnologiya sisteminin tətbiq edilməsi, yeni iş yerlərinin açılması, rəqabətədavamlı məhsul istehsalına sərmayə qoyuluşu nəzərdə tutulurdu" -deyə Dövlət komitəsində bildirilib.\nKomitədə həmçinin qeyd olunub ki, əmək haqqı üzrə borclar tamamilə ödənilməyib. "2 il ərzində sərmayəçi müəssisəyə 40 mlrd. (köhnə) manatdan çox sərmayə yatırmaq niyyətində olub, amma 10 mlrd. (köhnə) manat həcmində sərmayə qoyulub. 2 illik müddətin investisiya proqramında göstərilmiş mərhələ ilə 2006-cı ilin noyabrında bitməsinə baxmayaraq riayət olunmayıb, nəzərdə tutulan investisiyalar qoyulmayıb" -deyə Dövlət komitəsində qeyd olunub.\n"Dövlət komitəsi çatışmamazlıqların ləğv edilməsi ilə bağlı dəfələrlə sərmayəçiyə müraciət edib, amma bunların bir nəticəsi olmayıb"-deyə komitədə bildirilib. "Bakelektroavtomat" SC ilə bağlı müqavilə 2004-cü ilin noyabrında imzalanıb.\nBarmek Azerbaijan şirkətinin mətbuat xidmətində bu vəziyyəti Trend ə şərh etməkdən imtina ediblər.


George Clooney, Kral Körpənin Xaç atası deyil, zarafatlar O, özünün çətinliklə bir atasıdır - Əyləncə\nGeorge Clooney, Kral Körpənin Xaç atası deyil: 'Bu Uşaq Mənim Göy gurultusumu Çalır! '\nIAN WESTGetty Şəkillər\nGeorge Clooney Şahzadə Harry və Meghan Markle'nin yeni doğulmuş körpə oğlu Archie Harrison Mountbatten-Windsor'un xaç atası olmadığını təsdiqlədi.\n'O uşaq mənim göy gurultumu çalır' Clooney zarafat etdi kral körpəsi ilə bir ad gününü (6 may) paylaşdığına istinad edərək.\nClooney, Ellen DeGeneres-ə verdiyi müsahibə zamanı öz kiçik əkizləri haqqında danışaraq inanılmaz dərəcədə ağıllı olduqlarını və 'açıq-aşkar arvadımın beynini tutduqlarını' açıqladı.\nGeorge Clooney Şahzadə Harry və Meghan Markle'nin yeni doğulmuş körpəsinin xaç atası olmadığını təsdiqlədi. Bazar ertəsi günü Archie Harrison Mountbatten-Windsor'un anadan olmasından sonra Clooney'dən kral ailəsinin ən yeni üzvü ilə əlaqəsi ilə bağlı şayiələr haqqında soruşuldu. 'Hər kəs öz şayiələrini sevir' dedi Clooney Əlavə Çərşənbə günü. 'Bu doğru deyil.' Clooney, iki yaşı tamamlanmaq üzrə olan əkiz uşaqları Alexander və Ella'ya istinad etdi. 'Heç kimin xaç atası olmağımı istəmirsiniz' deyə zarafat etdi. “Bu anda çətinliklə valideynəm. Qorxuncdur. ”\nClooney bazar ertəsi günü 58 yaşına gəldi və izah etdi Vanity Fair kral körpəsi ilə ad gününü bölüşməkdən çox həyəcanlı olmadığını. 'Həqiqətən əsəbi olur - o uşaq mənim göy gurultumu oğurlayır' dedi Clooney. 'Bu mənim günüm idi və mənim üçün!' Clooney və həyat yoldaşı Amal, əlbəttə ki, Harry və Meghan ilə yaxın dostdurlar və keçən ilin may ayında toylarına qatıldılar və Amal Markle'nin yaxın körpə duşunda iştirak etdi. 'Onlar sevimli bir cütdürlər, buna görə də onlar üçün çox xoşbəxtəm' dedi. 'Bir uşağı olan hər bir cüt üçün həyəcan verici bir zamandır.'\nClooney bu həftə yeni Hulu serialını tanıtmaq üçün tok-şou dövrə çəkildi 22 tutun və fürsətdən istifadə edərək Amal və əkizlərlə evdəki həyatı haqqında bir az məlumat verdi. Açıqladı Jimmy Kimmel Live öz ad gününü həyat yoldaşının ən son müvəffəqiyyətini qeyd etməklə keçirdiyini. '58 yaşım oldu, heç bir şey əylənmir' deyə zarafat etdi Xalq . “Baxmayaraq ki, yaxşı bir gün keçirdim. Həyat yoldaşım və mən evdə ikimizdə nahar etdik, bu çox gözəl idi ”dedi Klooney. “Ancaq həyat yoldaşım, son bir ildir ki, Reuters jurnalistlərini Myanmadan almaq və azad etmək üçün Reuters-i idarə edən Steven Adler adlı bir bəy və Gail Gove adlı parlaq bir vəkillə hər gün tam mənasında işləyir. Bunun üzərində bir il çalışdıq və dünən gecə həbsxanadan çıxdılar. Buna görə çox xoşbəxt idik. ”\nBu vaxt Ellen DeGeneres Şousu , Clooney əkizlər və onların çox fərqli şəxsiyyətləri haqqında danışdı. “Oğlum çölə çıxır və maşınımı qucaqlayır [və]“ Maşın! ”Deyir” deyə xatırladı, “və qızım cüzdanlı arvadımın şkafında,“ Mənimki! ”Deyə gedir, buna görə bunun əyləncəli bir həyat olacağını görürəm mən. ” “Dəhşətli ikiyə” yaxınlaşmasına baxmayaraq, əkizlərin yaxşı davrandıqlarını və eyni zamanda yaşlarına görə inanılmaz dərəcədə ağıllı olduqlarını sözlərinə əlavə etdi. 'Budur qorxunc hissə ... açıq-aşkar arvadımın beynini tutduqları üçün çox ikisi deyillər və ingilis və italyan dillərində 1-dən 20-yə qədər saya bilərlər' dedi. Hələ də ingilis dilini oynamağa çalışıram! '\nKluni ayrıca Ellenə əkizlərin Amalın İngilis ləhcəsini götürdüklərini söylədi. “Ötən gün oğlumu tutdum ... oğlum dedi 'Zeb-ra', ' Kluni dedi. “Bunu düzəltməliyəm. Bu olmayacaq. ” Deməli, transatlantik vurğu mübarizəsi, Kloonilərin Harry və Meghan'a bəzi tövsiyələrini verə biləcəyi ən azı bir sahədir!


Andrea Pirlonun yeni klubu - Azadliq Xeber\nAndrea Pirlonun yeni klubu\n23:26 xeber – “Yuventus”dan ayrılan Andrea Pirlonun yeni klubu müəyyənləşib. ANS PRESS-in məlumatına görə, italiyalı ulduz ABŞ-ın “Nyu York Siti” klubunda oynayacağını açıqlanıb.\nBu barədə “Yuventus”un rəsmi internet saytı açıqlama yayıb. “Hər şey üçün təşəkkürdər maestro” başlıqlı хəbərdə bildirilir ki, komandanın formasını geyindiyi 4 mövsümdə də çempionluq sevinci yaşayan Pirlo Frank Lempard və David Vilyanın oynadığı “Nyu York Siti” ilə anlaşıb.\nQeyd edək ki, 36 yaşlı Pirlo karyerası ərzində İtaliyanın “Breşiya”, “İnter”, “Reccina”, “Milan” və “Yuventus” klublarında çıхış edib, milli komandada 115 oyun keçirərək 13 qol imza atıb. O, İtaliya çempionluğunu (6 dəfə), ölkə kubokunu (2), Superkubokunu (3), Çempionlar Liqasını (2), UEFA Superkubokunu (2) və klublararası dünya çempionluğunu (1) qazanıb.\nYığması səviyyəsində isə Pirlo U-21-lə 2000-ci ildə Avropa çempionatının, 2006-cı ildə A milli ilə dünya çempionatının qızıl, 2004-cü ildə Yay Olimpiya Oyunlarının bürünc, 2012-ci ildə Avropa çempionatının gümüş, 2013-cü ildə Konfederasiyalar Kubokunun bürünc medalına sahib çıхıb.


Oxu.az - Hamı Şuşaya getmək istəyirsə...\n2022-ci il həqiqətən də əsl “Şuşa ili” olmaqdadır. Düşmən işğalından azad olunan şəhər elə son 1 ayda 3 böyük beynəlxalq tədbirə ev sahibliyi edib. Bu gözəl məkanda əvvəlcə Dünya Azərbaycanlılarının qurultayı keçirildi. Dünyanın dörd bir tərəfində yaşayan azərbaycanlılar Şuşaya toplaşaraq, növbəti illər üçün fəaliyyət strategiyalarını dəqiqləşdirdilər. Ardından dünya kulinarları Şuşaya yol aldılar. Bişirib-düşürdülər, yedilər, içdilər və şənləndilər. Bu günlərdə isə Şuşada V Xarıbülbül Musiqi Festivalı keçirilir. Azərbaycanın əksər tanınmış simaları bu yağışlı günlərdə Şuşaya toplaşdılar. Bir sözlə, faktiki olaraq son vaxtlar Azərbaycanın ürəyi Şuşada döyünür. Təsəvvür edin ki, son bir ayda ölkə prezidenti özü 2 dəfə Şuşada səfərdə olub.\nBu fikirlər “Kaspi” qəzetində İlham Quliyevin “Hamı Şuşaya getmək istəyirsə” yazısında dərc edilib.\nGedə bilməyənlər narahatdır\nGörürəm ki, Şuşaya gedə bilməyənlər də narahatdır. Nigarançılıq, gedib o tədbirlərdə canlı iştirak etmək hissi güc gəlir. Hamı getmək istəyir. Hamısı təbiidir. Bu gün Azərbaycanın 10 milyonluq əhalisinin yetkinlik yaşına çatanlarının mütləq əksəriyyətinin Şuşaya getmək, Şuşanı görmək, Şuşanı hiss etmək arzusu var. Elə Şuşaya avtobusla təşkil edilən səfərlərin aprel və may ayları üçün nəzərdə tutulan biletlərinin qısa müddətdə satılıb qurtarması da bunu deməyə əsas verir.\nŞuşanın yaraları sarılır\nAmma bir az da səbirli olmaq lazımdır. Mənfur düşmən işğal altında saxladığı 28 ildə Şuşanı çox incidib. Şəhər dağıdılıb, başına min oyun açılıb, Şuşanı yaralayıblar. İndi o yaraların sarınması, sağaldılması prosesi gedir. Şuşa yenidən qurulur, yenidən tikilir. İnfrastruktur formalaşdırılır – işıq çəkilir, qaz çəkilir, yollar qurulur. Bunlar olmadan hamını kütləvi şəkildə Şuşaya buraxmaq, hamıya gediş üçün icazə vermək mümkün deyil.\nO gün də uzaqda deyil\nMənim şübhəm yoxdur ki, mümkün olan ən qısa zamanda Şuşa nəinki Azərbaycanın, Cənubi Qafqazın, hətta dünyanın ən gözəl şəhərlərindən birinə çevriləcək. Bura hər bir azərbaycanlının boş vaxt tapan kimi baş çəkmək istədiyi məkana çevriləcək. Şuşa Azərbaycanın təkcə mədəniyyət paytaxtı yox, həm də turizm paytaxtı olacaq. Tezliklə şuşalılar da evlərinə köçəcək, tezliklə şəhərdə qonaqları qarşılamaq üçün xeyli sayda ictimai iaşə obyektləri də işə düşəcək. Zəfər yolunda tıxacların yaranacağı gün də uzaqda deyil. Sadəcə, bir az da gözləmək, bir az da səbir etmək lazımdır.\nŞuşa bilirsiniz nədir?\nŞuşanın işğaldan azad edildiyi gün Bakıdakı atəşfəşanlıq zamanı sükan arxasında bayramlaşan iki sürücünün dialoqu heç yadımdan çıxmır. Yaşlı bir kişi sevincini ifadə etmək üçün nərə çəkirmiş kimi bağırırdı – “Şuşa bilirsiniz nədir?” Sonra da izah etməyə çalışırdı, amma bacarmırdı. Həqiqətən də Şuşanın azərbaycanlılar üçün nə anlam daşıdığını sözlə ifadə etmək çox çətindir. Bu gün hər bir azərbaycanlı sükan arxasındakı o yaşlı kişinin düşdüyü vəziyyətdədir. O sualın cavabını tapmaq üçün gedib Şuşanı görmək, şəhidlərimizin qanı ilə suvarılmış o torpağın üstündə gəzmək, o torpağı öpmək istəyir. Gördüyümüz bütün narazılıqlar, bəzən xoşumuza gəlməyən reaksiyalar bundan qaynaqlanır. Hamını başa düşmək lazımdır. Səbir edək, hamımız gedəcəyik, Şuşa əbədi olaraq bizim olacaq!\nP.S. Hələ mən özüm də Şuşada olmamışam!